Na festivalskom nebu Srbije rađa se nova zvezda - Ulaz! - Svet portal\nHome Na festivalskom nebu Srbije rađa se nova zvezda – Ulaz!\nNa festivalskom nebu Srbije rađa se nova zvezda – Ulaz! Najveći festival popularne muzike u regionu, okupiće najpoznatija imena muzičke scene na tri tematske bine. Publika će na otvorenom prostoru beogradskog sajma, od 11. do 13. jula, imati prilike da uživa u preko 40 koncerata, na festivalu koji će biti organizovan po najvišim produkcionim standardima svetskih festivala.\nTri dana muzičko-scenskog spektakla na tri bine sa više od 40 izvodjača i šest festivalskih zona garantuju nezaboravnu zabavu i provod godine!


Šumadijsko-Raška zona Archives - SNEWS\nHome Posts tagged Šumadijsko-Raška zona\nFudbaleri Jošanice su deklasirali Šumadiju iz Toponice sa 9:0, a Tutin je u Ratini protiv Poleta rutinski slavio sa 2:0, u okviru 13. kola Šumadijsko-raške zone. Današnjim mečevima, koji su bili poslednji u jesenjem dijelu prvenstva, oba sandžačka kluba igrama i rezultatom su samo potvrdili da\nFudbaleri Tutina savladali su kao gosti ekipu Slobode iz Neravnina sa ubjedljivih 7:0, u okviru 11. kola Šumadijsko-raške zone. I pored toga što su bili apsolutni favoriti protiv Slobode, izabranici trenera Curića su sa velikom ozbiljnošću ušli u ovu utakmicu i ostvarili jednu od najubjedljivijih pobjeda u svojoj historiji. Domaćine je već na početku “načeo”\nSandžački derbi izmedju fudbalera Jošanice i Tutina pripao je novopazarcima koji su kao domaćini pobjedili sa 4:1 (2:1). Utakmica dvije najbolje ekipe u Šumadijsko-raškoj zoni bio je i duel dva mlada stratega na klupama, gdje je Muratović nadmudrio svog kolegu taktičkom postavkom igre, s tim što su tutinci ponajviše zahvaljujući svojim greškama na kraju završili […]\nFudbaleri Tutina savladali su Karađordje iz Ribnice sa 3:0 (1:0), u okviru 8. kola Šumadijsko-raške zone. Najavljivana je kao derbi utakmica, ali na terenu je postojao samo jedan tim-Tutin. Samo što je počeo meč, u šestom minutu, plavi dolaze u vođstvo preko Kecapa, koji je atraktivno petom sa 5 metara savladao golmana gostiju. U prvom dijelu […]\nFudbaleri Tutina su na gostovanju ekipi Šumadije 1903 remizirali 2:2 (1:1), u okviru sedmog kola Šumadijsko-raške zone. Nakon šest uzastopnih pobjeda od početka prvenstva ovo je bio prvi remi tutinaca u sezoni 2021/22, iako su na ovom meču pokazali veoma dobru igru. Prvi gol na utakmici postigao je domaćin preko Stefanovića u 24. minutu, koji […]\nFudbaleri Tutina i novopazarske Jošanice zabilježili su nove pobjede u prvenstvu i nakon šest odigranih kola su zaposjeli na vrh tabele Šumadijsko-raške zone. Jošanica je kao gost slavila protiv Slobode iz Grbice rezultatom 3:1, a golove za ekipu koju uspješno predvodi mladi strateg Elvir Muratović postigli su Rušević, Smajović i Hadžisalihović. Ovo je bila peta […]\nJoš jednu pobjedu u nizu ostvarili su fudbaleri Tutina, koji su na gradskom stadionu savladali Goč sa ubjedljivih 5:0 (2:0) u okviru 4. kola Šumadijsko-raške zone. Odavno ljubitelji fudbala sa obala Vidrenjaka nisu vidjeli bolju igru svojih ljubimaca nego što je to danas demonstrirala “kaznena ekspedicija” šefa struke, Dženana Curića. Prvi od pet golova u […]


Extreme Canyoning u Original magazinu, 11.07.2017. :: Extreme Canyoning\nExtreme Canyoning u Original magazinu\nSa zadovoljstvom delimo sa vama članak iz letnjeg izdanja Original magazina o avanturama Extreme Canyoning tima objavljenog na 6 strana. Original je magazin koji izlazi svakog prvog četvrtka u mesecu i besplatno je dostupan studentima univerziteta u Srbiji. Original može i da se kupi na kioscima uz Nedeljnik. U Originalu redovno pišu najpoznatiji i najpozvaniji srpski novinari, pisci, autori, dramaturzi, ali i studenti. Original je otvoren i za studente umetnosti, koji mogu da šalju svoje radove na slobodne teme, kako bi njihova dela i talenat mogli da dođu do što većeg broja ljudi, što je evidentno i po njihovim naslovnim stranama.\nOriginal magazin je namenjen svim mladima koji su probali i uradili nešto sami ili to žele. Koji znaju šta može da se postigne entuzijazmom. Za sve kojima nije dosta znanja. Original je za sve one koji vode borbu za bolje sutra. U Originalu se objavljuju eksluzivni intervjui sa najuspešnijim i najinspirativnijim ljudima na svetu. Original magazin je dopunsko izdanje uz nedeljni magazin Nedeljnik koji se izdaje u Beogradu. Od oktobra 2012. Nedeljnik izdaje grupa nezavisnih novinara koji su takođe osnivači i Original magazina. Inicijalno je Nedeljnik bio izdavan kao nedeljni dodatak dnevnih novina Press uz ostvarenu prodaju od 100.000 primeraka po izdanju. Nakon svog nezavisnog izdavanja, Nedeljnik je jako brzo došao na prvu poziciju među informativnim magazinima u Srbiji. Trenutni tiraž je između 25.000 i 30.000 primeraka od čega se proda oko 20.000 primeraka. Jedini je magazin u Srbiji koji je registrovan kod ABC Srbija (Audit Bureaux of Circulations), jedinstvene organizacije koja istražuje i objavljuje podatke o tiražima štampanih i online medija. Izdavači Nedeljnika smatraju da je njihova primarna ciljna grupa čitalaca urbana i obrazovana populacija. Postoji velika popularnost odnosno interesovanje za intervjuima sa svetskim liderima koji su godinama bili ignorisani u Srbiji. Pored objavljenih intervjua sa ličnostima kao što su Lech Walesa, Noam Chomsky, Steve Forbes, Michael Bloomberg, Carla del Ponte, Romano Prodi i drugi, Nedeljnik takođe objavljuje intervjue sa uticajnim srpskim političarima i intelektualcima.\nHAJDEMO U KANJONE\nTirkizno-zelena voda, neverovatni vodopadi, vertikalne litice, različiti oblici kamenih skulptura i zidova koje je voda oblikovala godinama, raznolikost biljnog i životinjskog sveta predstavljaju pravi estetski doživljaj što čini ovaj sport jedinstvenim, atraktivnim i zabavnim. KANJONING Kao jedan od mlađih sportova, koji je sve popularniji u svetu, zaživeo je i u našem regionu. Kanjoning je jedna od onih avantura u kojima imate potpuni osećaj uživanja dok se nosite sa prirodom i svim njenim iskušenjima. Tirkizno-zelena voda, neverovatni vodopadi, vertikalne litice, različiti oblici kamenih skulptura i zidova koje je voda oblikovala godinama, raznolikost biljnog i životinjskog sveta predstavljaju pravi estetski doživljaj što čini ovaj sport jedinstvenim, atraktivnim i zabavnim. Fascinantni prizori kamenih uskih hodnika i procepa, igre svetlosti i senke, zvuci prirode i još mnogo toga, sigurno će vas ostaviti bez daha. Međutim, da biste bili u prilici da u potpunosti uživate u čarima netaknute prirode u kanjonima, potrebno je i malo veštine i tehnike. Kanjoning (ili ekstremni kanjoning) podrazumeva prolazak kroz te fascinantne predele i prirodne prepreke, spuštanjem niz uže, skakanjem u vodu, hodanjem po eksponiranom, vlažnom i klizavom terenu, plivanjem ili povlačenjem kroz uske procepe, prostornom orijentacijom i pronalaženjem prave rute, otpenjavanjem, a neretko i penjanjem. Pri tome se koristi dosta alpinističke, speleološke i ronilačke opreme, a u poslednje vreme sve je više i specijalizovane opreme za kanjoning. KANJONI MOGU BITI VEOMA LAKI ILI EKSTREMNO TEŠKI i zahtevni, ali naglasak u ovom sportu je obično u estetici, zabavi i avanturi pre nego u tehničkoj težini. Kao i u alpinizmu i speleologiji, a i većini ekstremnih sportova, nivo „ekstremnog“ zavisi od toga koliko je ekipa koja prolazi određeni kanjon spremna da ide „daleko“. Naime, jedan isti kanjon može biti do krajnjih granica ekstreman, a isto tako i vrlo lagan za prolazak, ali sve u zavisnosti najpre od trenutnog vodostaja, pa zatim i od ostalih karakteristika kao što su pristup kanjonu, put evakuacije, visinske razlike ulaska i izlaska iz kanjona, rasporeda vertikala i sl. KANJONI KOJI SU SAVRŠENI ZA OVAJ SPORT SU UPRAVO oni koji su usečeni u stene formirajući useke sa mnogim slapovima, izvajanim zidovima i prelepim vodopadima. Najčešće su to manje pritoke većih reka na mestima gde velike reke formiraju izražene kanjone ili klisure. Najinteresantnije lokacije za kanjoning u našem regionu su pritoke reke Drine, Morače, Tare, gornjeg toka Ibra, srednjeg toka Lima, kao i predeo Crne Gore iznad Bara na planini Rumiji.\nNije redak slučaj da tražeći i prolazeći kroz kanjone obiđete najneverovatnija mesta na koja ranije niko nije kročio. Lepota kanjoninga ogleda se i u tome da prilikom kretanja kroz nepoznate lokacije ili tokom povratka iz avanture, približavajući se urbanoj sredini, neminovno imate priliku da sretnete i upoznate ljude koji žive na rubu civilizacije, na početku potpune divljine, često sa izuzetno lošim prilaznim putevima kuda gotovo niko ne prolazi.\nČesto se dešava da se tokom savladavanja prepreka naleti na neku životinju, zmiju, žabu ili čak krupniju divljač, koju ne treba dirati jer se odlično zna ko je gost, a ko domaćin u datim okolnostima. Ekstremnim kanjoningom može da se bavi svako ko ima malo snage i dobre volje. Poželjna je dobra fizička spremnost, ali to nije imperativ, dok se u ozbiljnije avanture ne bi trebalo upuštati bez adekvatne opreme i nekoga ko već ima određena iskustva u tim ili sličnim aktivnostima. Ako patite od klaustrofobije, zaboravite na kanjoning avanturu jer su okolnosti u kanjonu veoma promenljive, pa često može da se desi da se iza stene obasjane sunčevom svetlošću krije potpuni mrak sa nabujalim vodenim tokom i uskim prolazima.\nPotrebno je da budete spremni na sve, da sa sobom imate opremu za penjanje i spuštanje, užad i pojaseve, sa akcentom na opremu za vlažne uslove, neoprensko odelo i šlem za zaštitu glave sa lampom. Kvalitetna namenska obuća sa tvrdim đonom, eventualno nepromočiva, neophodna je iz nekoliko razloga, a hrana voda su obavezne u malo većim količinama, jer ukoliko idete u osvajanje nepoznatih terena, morate da budete spremni na činjenicu da avantura može da bude opasna, pa i da potraje ukoliko ne pronađete odgovarajući put kojim ćete bezbedno proći. Upaljač, nožić, topografska karta ili neki GPS uređaj, kao i nepromočiva torba u koju ćete smestiti sve ono što je potrebno sačuvati od spoljnih uticaja takođe su poželjni. Sve ovo govori u prilog tome da vam je ipak potreban neko sa iskustvom, ko će vas uputiti u tajne ove divne ali i pomalo opasne avanture. U zahtevnijim kanjonima se dešava da ekipa prespava noć na nekoj od prepreka, pa bi i vreća za spavanje mogla da postane deo opreme. Zbog svega navedenog kanjoning se smatra kolektivnom disciplinom u kojoj više ljudi deli uloge kako bi što uspešnije rasporedili snage pri savladavanju određenih prepreka, ali i kako bi odgovarajuća oprema mogla da bude dopremljena do željene destinacije. Nije poželjno raditi ništa na svoju ruku i bez prethodnog dogovora sa ekipom kako bi se održali bezbednosni standardi na nepoznatim terenima. Extreme Canyoning je tim koji čine iskusni ronioci, alpinisti i speleolozi iz raznih klubova i udruženja Gorske službe spasavanja. Timski duh je najvažniji pri prolasku kroz kanjon, pa je poverenje u sve članove tima maksimalno i tu nema nikakvih kompromisa i nedoumica. Takođe, u ovako dobro organizovanom timu, važna je hijerarhija i zna se ko je vođa tima koji određuje sve radne zadatke i aktivnosti u cilju što bolje funkcionalnosti ekipe i održavanja maksimalne bezbednosti svih članova. Iz tih razloga tim Extreme Canyoning važi za jedan od najpouzdanijih kada je reč o organizovanju komercijalnih kanjoning tura.


PORTAL KRUG - ZAVRŠENA DRUGA SEDNICA SKUPŠTINE, SUTRA TREĆA\nZAVRŠENA DRUGA SEDNICA SKUPŠTINE, SUTRA TREĆA\nPrevious Article KAD PREMIJER “KANDIDUJE” GRADONAČELNIKA\nNext Article PREDRAG TERZIĆ BIĆE NOVI GRADONAČELNIK\nZanimljivo je da je zasedanje gradskog parlamenta sa 16 tačaka dnevnog reda završeno bez ijedne diskusije, u sredu – formiranje izvršne vlasti\nNakon izbora održanih u aprilu, u Kraljevu je pre deset dana konstituisana nova gradska skupština, a današnja, druga po redu redovna sednica iskorišćena je za formiranje svih neophonih komisija.\nNa sednici su, sa 55 glasova „za“ i sedam uzdržanih, potvrđeni mandati novim odbornicima: Snežani Jovanović (izborna lista „Aleksandar Vučić – Srbija pobeđuje“), Polki Krstić (izborna lista „Aleksandar Vučić – Srbija pobeđuje“) i Vladimiru Vujancu (izborna lista „Ivica Dačić-SPS-JS). Njima je danas, nakon izveštaja Verifikacionog odbora i polaganja zakletve, u skladu sa Poslovnikom, počeo da teče odbornički mandat.\nOstavku na mesto zamenika predsednika gradske skupštine na današnjoj sednici podneo je Predrag Terzić, doktor političkih nauka, jedini kandidat za mesto gradonačelnika, koji bi, uz ostale organe izvršne vlasti trebalo da bude izabran na sutrašnjoj, trećoj redovnoj sednici gradske skupštine.\nZanimljivo je da danas, i pored činjenice da je sednica na dnevnom redu imala 16 tačaka dnevnig reda, nije bilo nijedne diskusije.\nPredrag Terzić je rođen 1984. godine u Kraljevu, gde je završio osnovnu školu „Vuk Karadžić“ i gimnaziju, prirodno-matematički smer. Diplomirao je u roku na politikološkom odeljenju Fakulteta političkih nauka u Beogradu, s prosečnom ocenom 9,63. Master studije politikoloških nauka završio je 2011. godine sa čistom desetkom. Decembra 2015. godine na Fakultetu političkih nauka u Beogradu odbranio je doktorsku disertaciju pod nazivom „Uticaj evropske liberalne misli na političku modernizaciju Srbije od 1878. do 1903. godine“, čime je stekao naučni stepen doktora političkih nauka.\nU periodu studiranja Terzić je volontirao u Narodnoj kancelariji predsednika Republike Srbije, a po završetku studija od 2012. do 2015. kao spoljni saradnik bio je uključen u projekat Instituta za političke studije iz Beograda. Marta 2015. godine zasnovao je radni odnos na Institutu za političke studije, gde i danas radi. Od početka školske 2015/2016. godine honorarno predaje na Visokoj ekonomskoj školi strukovnih studija Peć sa sedištem u Leposaviću.\nDo sada je objavio 13 naučnih radova i dva prikaza knjiga. Radove objavljuje u Srpskoj političkoj misli, Godišnjaku Fakulteta političkih nauka, Kulturi polisa, Međunarodnoj politici.\nU dva mandata biran je za odbornika u Skupštini grada Kraljeva. U prethodnom sazivu bio je šef odborničke grupe, a volonterski je obavljao i funkciju menadžera Kancelarije narodnih poslanika grada Kraljeva.\nPost on: 06/28/2016 12:21:25\nrealno a išto bi bilo diskusije kad vlast nikad nije imala bolju opoziciju


srbijasport.net - Vesti - Međunarodni fudbal - Vukanović: Zvezda pripada sa najboljima\nSreda, 23.10.2019 18:28\n– Od početka pripremnog perioda čekali smo ovaj trenutak, spremali smo se za grupnu fazu Lige šampiona, to je bio naš cilj i srećan sam što smo uspeli da ga ostvarimo. Za tri dana započinjemo učešće u najelitnijem evropskom takmičenju. Odmerićemo snage sa ekipama koje poseduju izuzetan kvalitet, što je za nas motiv da se pokažemo u najboljem svetlu. Znamo da nas očekuju teški rivali, ali ova ekipa je stekla iskustvo u igranju Lige šampiona prethodne sezone koje će im mnogo značiti. Igrači su pokazali su da mogu da se nose sa ekipa iz evropskog vrha a nadam se da ćemo to ponoviti i ove godine – rekao je Vukanović.


Mustafa: Kosovo rizikuje da ostane bez liberalizacije i u 2017.\nPremijer Kosova Isa Mustafa izjavio je da Kosovo rizikuje da ostane bez vizne liberalizacije i tokom 2017. godine ukoliko se ne ratifikuje Sporazum o demarkaciji sa Crnom Gorom. To je kosovskoj vladi bilo rečeno u Briselu prošle nedelje.\nTokom zasedanja Vlade Kosova u sredu, Mustafa je apelovao na poslanike Skupštine da usvoje ovaj uslov EU.\nMustafa je takođe dodao da ukoliko bude bilo potrebe, Vlada će formirati komisiju koja će izmeriti površinu Kosova kako bi se utvrdila tačna površina Kosova i da li je ona umanjena nakon demarkacije.\nMustafa je sa jednim delom svog kabineta prošle nedelje boravio u Briselu na prvom sastanku Saveta za stabilizaciju i pridruživanje između Evropske unije i Kosova.\nTim povodom je takođe potpisan okvirni Sporazum za učešće Kosova u programima EU, što će Kosovu otvoriti nove mogućnosti, od istraživačkih programa do studentskih razmena.


Češki startap Yieldigo zaključio investiciju vrednu 2 miliona evra\nHome BIZNIS I ZABAVA\tČeški startap Yieldigo zaključio investiciju vrednu 2 miliona evra sa J&T Ventures, Alchemist Accelerator i PortfoLion\nPored Češke i Slovačke, platformu startap kompanije Yieldigo koriste maloprodajni lanci u Poljskoj, Nemačkoj, Ukrajini i Rusiji. Zahvaljujući veštačkoj inteligenciji, platforma omogućava kako onlajn tako i oflajn trgovcima da lako postavljaju i upravljaju cenama za desetine hiljada proizvoda u stotinama različitih prodavnica na osnovu tačnih predviđanja.\nOslanjajući se na interne podatke, konkurentnu poslovnu inteligenciju, opšte tržišne trendove i razne druge izvore, Yieldigo omogućava trgovcima da bolje ostvare svoje ciljeve. Platforma im pruža podršku u povećanju udela na tržištu, postizanju veće profitabilnosti ili unapređenju tačnosti planiranja. U klijente kompanije spadaju i mreže supermarketa, apoteka i drogerija, a takođe pomaže i prodavnicama klasične prodaje i distribucije i prodavnicama koje funkcionišu na bazi onlajn kupovine.\n„Koristićemo ovu investiciju za ubrzanje i jačanje širenja kompanije Yieldigo na evropskom maloprodajnom tržištu, za finansiranje budućeg razvoja i primenjenih istraživanja. Finansiranje će nas približiti našem cilju da postanemo globalno najtraženiji alat sledeće generacije za automatizovano određivanje cena“, istakao je suosnivač startap kompanije Yieldigo, David Klečka. Matematičari Radim Dudek, Jiri Psota i Klečka osnovali su kompaniju 2016. godine, ostvarivši profitabilnost iste za samo dve godine.\nTrojica osnivača su u početku bila uključena u matematička istraživanja u oblasti cena karata, odlučivši se da potom svoja iskustva prenesu u sektor maloprodaje. Na osnovu transakcionih i drugih podataka, njihov sistem može predvideti moguć način donošenja odluke klijenta u različitim situacijama. Yieldigo je nedavno od Gartnera dobio prestižnu preporuku pod nazivom „Cool Vendor”, što je uspeh koji je do sada ostvarilo svega nekoliko čeških kompanija. Svojom inovativnom tehnologijom Yieldigo je takođe osvojio nagradu Microsoft 2019 u kategoriji FMCG (proizvodi koji se brzo prodaju na tržištu) i internet prodaje. Jedan od globalnih partnera Yieldigo-a je i konsultantska kompanija Nielsen. Trenutno kompanija ima tim od oko 35 ljudi u Pragu i kontinuirano raste.\n„Sektor maloprodaje vođen tehnologijom jedan je od naših osnovnih ciljanih segmenata ulaganja u J&T Ventures. Yieldigo ima potencijal da uz pomoć veštačke inteligencije postane globalni lider u optimizaciji maloprodajnih cena, a otkad smo se prvi put sastali sa Yieldigo timom, otkrili smo odličan proizvod koji je prilagodljiv različitim potrebama, dobro prihvaćen i sa dokazanim poslovnim modelom, kao i pametne, ambiciozne osnivače sa izvanrednim timom. To je sjajan primer inovativne tehnološke kompanije koja može da raste, širi se pa čak i globalno tokom trenutne ekonomske i pandemijske krize i pretvori je u priliku“, izjavio je Adam Kočik, generalni direktor J&T Ventures.\n„Tražimo ambiciozne timove sa izrazitom stručnošću u svojoj oblasti rada i globalnom vizijom. U Yieldigo timu pronašli smo izuzetne matematičare koji su spremni da izvrše uticaj na maloprodaju. Kao član OTP bankarske grupe, Portfolion poseduje izrazito iskustvo u oblasti maloprodaje u dvanaest zemalja, i nadamo se da će to pomoći ubrzanju regionalne ekspanzije kompanije Yieldigo. Dodatno, uzbuđeni smo što ćemo zaključiti svoju prvu investiciju sa kompanijom J&T Ventures, koji blisko sarađuju sa Davidom i timom“ – dodao je Aurel Pasztor, partner u Portfolion Ventures, opisujući sklopljeni posao.\nAlchemist Accelerator je inicijativa podržana preduzetničkim kapitalom usmerena na ubrzani razvoj startap kompanija u početnoj fazi investiranja (seed-stage), a koje finansiraju preduzeća (a ne potrošači). Primarni kriterijumi praćenja akceleratora su timovi, sa akcentom na izuzetne tehničke suosnivače. Alchemist Accelerator je šestomesečni program koji prihvata oko 25 kompanija na svaka četiri meseca. U proseku, kompanije koje su prihvaćene dobijaju po 36.000 USD za finansiranje razvoja. Program Alchemist Accelerator se zasniva na mentorstvu, prodaji i prikupljanju sredstava kako bi pomogao kompanijama u ranoj fazi da razviju svoj „Seed“ ili „Series A round” i steknu prvih nekoliko kupaca. Preko 40% zaključi razvojni ciklus u roku od 12 meseci od njihovog Alchemist Demo dana.\nČeški startap Yieldigo zaključio investiciju vrednu 2 miliona evra sa J&T Ventures, Alchemist Accelerator i PortfoLion was last modified: 28 aprila, 2021 by ITN Team\n10 divnih primera upotrebe veštačke inteligencije (AI)...


Nataša Đereg je predstavila podeljenu publikaciju koju je uradio CEKOR- Vodič za organizacije građanskog društva "Govorimo o IPA"- osnovni pojmovi i mogućnosti učešća. Vodič je nastao kroz projekat Â«Sustainable funds for the future of South East EuropeÂ» finansiran od Air Pollution and Climate Secretariat (AirClim). Srpska studija je takođe proizvedena uz pomoć TACSO projekta u Srbiji, i podrške za "SEKO Životna sredina i energetika". Takođe dat je i primer komentara SEKO životna sredina i energetika za Nacrt Operativnog programa za ekonomski razvoj 2012-2013 i dobijen odgovor.\nNa kraju obuke diskutovano je o mogućnostima uključivanja civilnog sektora u proces programiranja IPA narednog ciklusa u Srbiji već u fazi identifikacije predloga projekata od strane resornih ministarstava, u saradnji sa Kancelarijom za evropske integracije.\nTakođe su istaknuti problemi, preopruke i komentari iz regiona za učešće javnosti u IPA programiranju i u radu Odbora za praćenje, nadzornih & upravnih odbora. Predstavnici Kancelarije za evropske integracije pohvalili su kratko izlaganje gosp. Igora Jezdimirovića o realizaciji Programa za mlade EU u Srbiji.\nKao zaključak istaknute su specifičnosti trenutne situacije u Srbiji u odnosu na ostale države u regionu:\n-Â Â Â Â Â Â Â Â Â pripreme za primenu Decentralizovanog sistema upravljanja, a moguće je da se zbog predstojećih izbora on neće primeniti\n-Â Â Â Â Â Â Â Â Â uspostavljen mehanizam SEKO konsultativnih grupa je specifičan samo za Srbiju i naveden kao dobar primer\n-Â Â Â Â Â Â Â Â Â Srbija će imati manje od 1 god ukoliko postane država kandidat da iskoristi sredstva iz IPA komponente III\n-Â Â Â Â Â Â Â Â Â očekuje se učešće organizacija civilnog društva u radu Odbora za praćenje, nadzorne ili upravne odbore


NOVO: Objavljen Vodič kroz tranziciju za trans osobe u Srbiji - Geten\nNOVO: Objavljen Vodič kroz tranziciju za trans osobe u Srbiji\nTim za socijalno uključivanje i smanjenje siromaštva Vlade Republike Srbije (SIPRU) u saradnji sa organizacijom Geten, Centrom za prava LGBTIQA osoba, objavio je Vodič kroz tranziciju za trans osobe u Srbiji.\nVodič je namenjen trans osobama u Srbiji, svakome ko istražuje i preispituje svoj rodni identitet i izražavanje, ali i svima koji žele da se upoznaju s temom transrodnosti i tranzicije, budući da termini rod/rodni i identitet/transrodnost, kao pojmovi koji naglašavaju individualnost, postaju sve prisutniji u javnom diskursu.\nDruštvena, pravna i medicinska tranzicija, kao i o mehanizmi zaštite od diskriminacije i nasilja, predstavljaju neke od najvećih problema sa kojima se susreću trans osobe u Srbiji danas. Koraci ka pravnoj i medicinskoj tranziciji u Srbiji još uvek nisu jednostavni i precizno definisani, niti još uvek imamo jedan, sveobuhvatan Zakon o rodnom identitetu koji će na adekvatan način regulisati pitanja promene oznake za rod, validnih ličnih dokumenata koja su u skladu s rodnim identitetom osobe, prava na obrazovanje, rad, zaposlenje, i sva ostala ljudska prava.\nPrema nalazima istraživanja o potrebama trans osoba u Srbiji, koje je sproveo Geten 2019. godine, tek svaka treća trans osoba (30,1%) upoznata je sa svojim pravima i mehanizmima zaštite koje pružaju državne institucije i organizacije civilnog društva.\nVodič pruža odgovore na ključne dileme o transrodnosti, pojašnjava najznačajnije aspekte i faze tranzicije (društvena, pravna, medicinska), sa posebnim osvrtom na procedure u Republici Srbiji. Takođe, publikacija predstavlja najzačajnije mehanizme zaštite od različitih oblika diskriminacije i nasilja, kao i smernice za delovanje u sličaju neadekvatnog postupanja organa vlasti.\nOsim pružanja korisnih i praktičnih saveta trans osobama u Srbiji, cilj ovog vodiča je da ohrabri sve čitaoce i čitateljke da rod posmatraju kao konstantno fluidnu kategoriju, bez strogih granica i jasnih binarnih podela.\nKliknite da preuzmete Vodič kroz tranziciju za trans osobe u Srbiji (.pdf).


Likovna izložba dječijih radova “Moj grad slavi rođendan” – EFM.BA\nLikovna izložba dječijih radova “Moj grad slavi rođendan”\nPozivamo vas da prisustvujete likovnoj izložbi dječijih radova u okviru projekta “Dijete i umjetnost”, koji se implementira u 24 vrtića JU “Djeca Sarajeva” a koja će biti održana povodom 6. aprila na Akademiji likovnih umjetnosti pod nazivom Moj grad slavi rođendan sa početkom u 18,00 sati.\nProjekat “Dijete i umjetnost ” namijenjen je za djecu od treće godine do predškloskog uzrasta i podrazumijeva implementaciju likovnih radionica koje omogućavaju da mališani u vrtićima provode što kvalitetnije vrijeme, na jedan edukativan i inspirativan način.\nPrema riječima koordinatorice projekta Ajle Resić Džanbegović izložba “Moj grad slavi rođendan” ima tradicionalan karakter.\n“Izložba se održava već četvrtu godinu za redom i za našu dječicu predstavlja izuzetno važan događaj jer se radi o ljubavi prema njihovom gradu. Trude se da naprave što bolje radove jer je to prilika kada dolaze i njihovi roditelji i kada pokazuju šta znaju i koliko mogu”, kazala je Resić.\nAutor urednikObjavljeno 31. 03. 2017. Kategorije Vijesti iz CentraOznake “Dijete i umjetnost”\nPrethodno Prethodni članak: Srednjoškolci iz Olova traže posao kako bi mogli svima osigurati matursko putovanje\nSljedeća Sljedeći članak: 20 godina Centra za dramski odgoj


Vesti online / Vesti / Srbija / Veterani OVK: Branićemo planine krvlju\nVeterani OVK: Branićemo planine krvlju\nProtest veterana bivše Oslobodilačke vojske Kosova protiv demarkacije sa Crnom Gorom. "Branićemo planine krvlju", rekao je prištinskim medijima šef lokalnog ogranka veterana OVK Gazment Sulja.\nVeterani UČK prete\nPritisak na kosovsku skupštinu da ne ratifikuje sporazum o demarkaciji sa Crnom Gorom nastavljen je u sredu protestom veteran OVK iz Peći, koji su u brdima iznad tog grada naveli da će "planine braniti krvlju".\n- Oduvek smo krvlju branili ove planine, ako bude potrebe učinićemo to opet - rekao je predsednik lokalnog ogranka veterana OVK Gazmen Sulja.\nProtesti protiv demarkacije traju već više od godinu dana, odnosno još otkad su Hašim Tači i Igor Lukšić potpisali sporazum o rešenju ovog pitanja.\nOdmah posle potpisivanja, nekadašnji regionalni komandant OVK i predsednik Alijanse za budućnost Kosova Ramuš Haradinaj pocepao je mape koje su izradili prištinski predstavnici u komisiji koja se bavila demarkacijom.\nOsim Haradinaja, protiv demarkacije je i pokret Samoopredeljenje.\nProtivnici demarkacije su zatražili pomoć SAD, ali su američki stručnjaci naveli da je prvobitna komisija korektno obavila posao.\nDemarkacija je ključni zahtev koji je EU postavila pred Prištinu za dobijanje viznih olakšica.


Pravo na ispravnu vodu za piće - Z1INFO.RS\nNaslovna Politika i društvo Pravo na ispravnu vodu za piće\nGradski čelnici odlučili su da se problem reši tako što će jedan privatni konzorcijum, bez referenci u toj oblasti, prečišćavati vodu i isporučivati je zrenjaninskom vodovodu po ceni od 28 evrocenti po kubnom metru. Kada je prečistač izgrađen, ispostavilo se da takav koncept nije u skladu za Zakonom o komunalnim delatnostima po kome se privatne firme ne mogu baviti ovakvim poslovima . Da stvar bude još gora, to se unapred znalo.\nRešenje koje se sada nudi, da već igrađeno postrojenje otkupi Grad Zrenjanin nije prihvatljivo iz više razloga. Najpre je bilo najavljneo da će sve troškove oko izgradnje tzv. fabrike vode snositi privatni investitor, a sada se ispostavlja da će trošak biti plaćen na teret javnih sredstava. Dalji problem je što još ne postoje potvrde državnih laboratorija da kvalitet prečišćene vode odgovara Pravilniku, do sada su to tvrdili jedino investitori. Bilo bi neophodno da pre eventualnog otkupljivanja postrojenja stučna komisija, koju formira država, oceni tehnički projekat i tehnološke postupke koji su primenjini. Ne može se verovati privatnom investitoru da izgrađeno postrojenje odgovara potrebama Zrenjanina. Osim toga, čak ukoliko ovo postrojenje jednom proradi, to rešava samo snabdevanje grada vodom za piće, ne i drugih naseljenih mesta na teritoriji Grada Zrenjanina.\nUjedinjenje nacije 2010. godine vodu su proglasile kao ljudsko pravo (Rezulucija UN 62/292). Prema Rezoluciji, pravo na bezbednu, čistu pijaću vodu i na uklanjanje otpadnih voda je suštinsko za uživanje života i ljudskih prava.


Janović Vaterpolo savezu: Upaljen je "crveni alarm", umiješajte se u svoj posao :: Ostalo\n09.10.2019. 19:00 ➔ 19:23\nJanović Vaterpolo savezu: Upaljen je "crveni alarm", umiješajte se u svoj posao\nMinistar sporta i mladih NIkola Janović kazao je da je preregistrovano 660 klubova od 854 koliko ih je ušlo u proces preregistracije.\nOn je kazao da je sistem sporta uređeniji nego ikada i da je završen proces preregistreacije, odnosno usklađivanja akata sportskih organizacija sa Zakonom o sportu.\n"Godinama je u našem sistemu funkcionisalo tri hiljade klubova na papiru. U proces preregistracije ušle su 854 sportske organizacije, 800 klubova i 54 nacionalna saveza. Od tih klubova 660 je preregistrovano, to su klubovi za koje možemo reći da sada postoje u našem sistemu sporta", rekao je Janović na konferenciji za novinare.\nOn je istakao da su svi klubovi i savezi, osim jednog, usaglasili svoje statute sa Zakonom o sportu.\n"Svi savezi su u procesu preregistracije, uskladili Statute osim jednog, čije je novo rukovodstvo ispoštovalo sve i postalo dio sistema. Nikada ranije nije provjeravan kadar, prostor i oprema klubova i saveza. Sada komisija Ministarstva provjerava da li klubovi imaju djecu koja se bave sportom, kakav im je stručni kadar, prostor i oprema", kazao je Janović.\nOn je istakao da se primjenjuje i kaznena evidencija, navodeći da su za samo godinu provjerili 30 hiljada osoba.\n"Utvrđeno je da je 1.500 pravosnažno osuđeno za krivična djela i oni više nijesu dio sistema sporta. Sada više nema nijednog čovjeka u našem sistemu sporta pravosnažno osuđenog za ona djela koja su prepoznata Zakonom o sportu. Napravili smo i veliki korak u depolitizaciji, tako da više na najvažnijim mjestima u savezima ili klubovoma nema ljudi iz politike, ili najvažnijih državnih funkcija", kazao je Janović.\nOn je naglasio da se time stvara prostor za istaknute sportiste i sportske radnike.\nOn je ponovio da su Vlada i Ministarstvo prepoznali šta znači sportski rezultat i pokazali sportistima koliko im je stalo do njih.\n"Novčane nagrade za naše sportiste su ubjedljivo najveće u regionu i idu direktno sportistima. Jedina smo država koja ima status perspektivnog sportiste", rekao je Janović.\nOn je najavio da će do kraja godine krenuti sa sistemom dječijeg sporta.\n"Želimo da pomognemo roditelje, sufinansirajući članarine njihove djece u klubova gdje treniraju", rekao je ministar sporta i mladih.\nOn je naglasio da je od stupanja na dužnost Ministarstvo sporta uvelo strožije finansijske kontrole savezima, kako bi dodijeljena sredstva išla tamo gdje su namijenjena, sportistima.\n"Tu je značajno bolja situacija, nego ranije. Pokazali smo im da želimo da im pomognemo, sada imaju mnogo veća sredstva kroz projekte nego ranije", kazao je Janović.\nMinistar je oštro, međutim, kritikovao Vaterpolo savez poručivši da je upaljen "crveni alarm".\nKako je kazao, teško da postoji inertniji i pasivniji savez, kada je riječ o našim nacionalniom sportovima.\n"Sve te ljude znam, svi su mi dragi, zato i želim da budem principijelan i da ukažem na propuste. Frapantan mi je podatak, saznao sam prije nekoliko dana, da djeca u VK Primorac - 2004. godište, generacija koja je nedavno osvojila srebro na EP u Bugarskoj, nemaju trenera, već idu u Budvu i sami treniraju, zbog problema koje Primorac ima deset godina unazad.\nDa sam sam na mjestu Vaterpolo saveza ne bih izlazio iz kancelarije predsjednika Opštine i rukovodstva Primorca... Da su svaki godine imali po jedan sastanak našli bi rješenje za klub", kazao je ministar, dodajući da smatra da je prioritet Vaterpolo saveza da nađe trenera i novac.\n"Ne radi se o velikim sredstvima, da tu generaciju isprati na pravi način, nevezano za probleme koje ima Primorac. Ne možemo da pričamo o generacijama koje dolaze, ako nam te generacije propadaju".\nPoručio im je i da je "potrebno da se malo umiješaju u svoj posao".\n"Mislim na sve funkcionere u tom savezu koji moraju povesti računa o tome. Potrebne su konkretne akcije i rješenja i mnogo više kreativnosti da se vaterpolo zadrži na ovom nivou", rekao je Janović.\nA vlast u Kotoru, osim zadnje dvije god, činio dps... I sad je njegova partija na vlasti... I, očito ne prepoznaju taj problem. Pomalo neobičan rječnik, ministrov........


• Oštre kazne zbog napada na sudiju\nFudbalerima Terekveša iz Svilojeva izrečene su kazne zbog fizičko napada na glavnog sudiju na meču ovog tima sa somborskim ŽAK-om.\nKristijan Božić i Nemanja Marin su odlukom disciplinskog sudije Područne lige Sombor udaljeni iz fudbala u narednih godinu i po dana. Kako se navodi u rešenju zabranom igranja od godinu i šest meseci kažnjeni su zbog fizičkog napada na sudiju meča Terekveš - ŽAK. Glavni sudija pomenutog meča u Svilojevu bio je Luka Latinović iz Bačke Palanke. Božićeva i Marinova jednoipogodišnja suspenzija počela je da teče poslednjeg dana oktobra. Zbog incidenta na utakmici sa ŽAK-om oduzimanjem jednog boda i novčanim iznosom od 20.000 dinara kažnjen je FK Terekveš iz Svilojeva. Utakmica je registrovana službenim rezultatom od 3:0 u korist gostiju iz Sombora.\nDisciplinski sudija PFL Sombor, Miroslav Pupac, je na poslednjoj sednici doneo odluku da u naredna dva domaća meča ekipa Poleta iz Sivca mora igrati bez prisustva publike. Fudbaler sivačkog kluba Nenad Vukašinoviću je zbog nedoličnog ponašanja kažnjen zabranom nastupa na narednih šest utakmica. Jesenji deo takmičenja u Područnoj ligi Sombor završava se predstojećeg vikenda.\nsavamajstor @ Uto, 15.11.2016. 04:42\nfk polet sivac fk terekveš svilojevo fk žak fudbal kristijan božić luka latinović miroslav pupac nemanja marin nenad vukašinović područna liga sombor područni fudbalski savez sombor sombor sport


Timberlejk nastupio na Evrosongu i "zapalio" fanove i publiku - PRess Serbia | PR PRess team\nTimberlejk nastupio na Evrosongu i “zapalio” fanove i publiku\nTimberlejk nastupio na Evrosongu i “zapalio” fanove i publiku izvođenjem svoje nove pesme Can’t stop the feeling[divider]\nSvetska pop zvezda Džastin Timberlejk nastupila je sinoć tokom finala 61. „Pesme Evrovizije“, u „Gloub areni“ u Stokholmu.\nPevač je uživo u pratnji svog benda otpevao hit Rock your body i premijerno izveo svoju novu pesmu Can’t stop the feeling, objavljenu 5. maja, a koju mnogi kritičari već ocenjuju kao hit leta.\nOvo je inače prvi put u istoriji takmičenja za „Pesmu Evrovizije“ da se jedna svetska zvezda, koja se ne takmiči u izboru, pojavi na sceni „Evrosonga“. Producenti tog velikog evropskog muzičkog takmičenja posebno su ponosni jer su Timberlejkovu pesmu radili švedski kompozitori Šelbek i Maks Martin, koji je radio s brojnim svestskim muzičkim imenima.\nTimberlejk je poručio pevačima u Zelenoj sobi da zna koliko su nervozni kao predstavnici svojih zemalja, čestitao im na tome, ali je priznao da je i sam nervozan jer nastupa pred 200 milona gledalaca.\nPrethodno je na svom nalogu na Tviteru napisao da je počastvovan što će se pojaviti na sceni na kojoj su, tokom večeri, nastupili brojni talentovani umetnici.\n“Uh što dobro peva ova mala”, rekao je pevač kada je čuo našu predstavnicu dodavši da bi mu takav moćan glas bio idealan kao prateći vokal na novom albumu.\nOn ima devet Gremi nagrada i sinoć je izjavio da je do sada gledao poslednje dve Evrovizije. Ove godine Amerikanci su na televiziji prvi put imali priliku da gledaju prenos Evrovizije, ali da ironija bude veća ne i deo kada je Džastin Timberlejk nastupio, zbog autorskih prava.\nDžastin je novu pesmu predstavio protekle nedelje i već zauzeo prvo mesto na američkoj listi Ajtjuns, a prvo javno izvođenje imaće 14. maja u Stokholmu.\nGlumci koji pozajmljuju glasove junacima filma Trolovi učestvovali su u promociji te pesme, tako su Ana Kendrik, Gven Stefani, bend „Ajkon pop’s“ i Ron Fančes zaigrali na taktove ove pesme.\nTrolovi u domaće bioskope stižu 3. novembra, a najmlađa publika će upoznati simpatične čovečuljke koji se razlikuju po boji kose, najavila je kuća Megakom film.\nIzvor: RTS/KURIR FOTO: RTS\nTagovidzastin timberlejk eurosong EVROSONG fanovi publika SANJA VUČIĆ\nOvog proleća u trendu je šarena boja kose (VIDEO)\nSanja Vučić na 18. mestu!


UNDP i EU obustavili rad na lokaciji, pažljivo slušali zabrinutosti nakon najave restauracije kuće Džafera Deve - Radio Kosovska Mitrovica\nUNDP i EU obustavili rad na lokaciji, pažljivo slušali zabrinutosti nakon najave restauracije kuće Džafera Deve\n8. February 2022, 19:16 -> 19:23\nProgram Ujedinjenih nacija za razvoj (UNDP) na Kosovu i Evropska unija, u zajedničkom saopštenju za javnost navode da su pažljivo slušali zabrinutosti nakon najave restauracije mesta kulturnog nasleđa u Mitrovici povezanog sa prethodnim vlasnikom Džaferom Devom, o čijoj se prošlosti kao saradnika nacista mnogo komentarisalo poslednjih nekoliko dana.\nU saopštenju se kaže da je UNDP zajedno sa EU obustavio rad na lokaciji, kao i da su u kontaktu sa svim uključenim stranama, te da ponovo procenjuju njihovu ulogu i doprinos, uključujući mogućnost da se trenutna kontroverza iskoristi kao pravovremena prilika da se otvoreno pozabavimo prošlošću kroz otvorene diskusije i konsultacije svih relevantnih zajednica.\n“Namera projekta je uvek bila da okupi zajednice i doprinese društvenoj koheziji korišćenjem kulturnog nasleđa kao instrumenta za dijalog među zajednicama i vraćanjem kulturnog nasleđa na korišćenje zajednici. UNDP i Evropska unija izražavaju snažno žaljenje zbog bilo kakvih nenamernih uvreda pri najavi početka radova, a izostavljaju istorijsku pozadinu Džafera Deve.\nUNDP i Evropska unija oštro osuđuju antisemitizam i ksenofobiju i njene brojne manifestacije, uključujući rastuću netoleranciju i netrpeljivost prema etničkim manjinama i ranjivim zajednicama. Posvećeni smo zaštiti ugroženih, promovisanju osnovnih ljudskih prava i očuvanju slobode, dostojanstva i borbi protiv dezinformacij”, stoji u saopštenju.\nProjekti kulturnog nasleđa koje UNDP sprovodi od 2016. godine u partnerstvu sa EU, Ministarstvom kulture, omladine i sporta, opštinama i verskim zajednicama završili su radove na renoviranju i rehabilitaciji više od 35 kulturnih i verskih objekata, koji pripadaju različitim verskim i etničkim grupama koje žive na Kosovu. Projekti su se takođe fokusirali na revitalizaciju nematerijalnog kulturnog nasleđa u vidu umetnosti, muzike i zanatskih veština, i sproveli su brojne kurseve obuke i restauracione kampove posebno fokusirane na žene i mlade iz različitih zajednica. Sve intervencije doprinose jačanju poverenja i društvene kohezije, kao i povećanju poštovanja zajedničkog kulturnog nasleđa različitih zajednica i religija širom Kosova.


DŽIP SAFARI\nZa grad pozicioniran kao što je Bijelo Polje, u dolini okružen planinama, često zatrpan snijegom tipično prevozno sredstvo bi bilo terensko vozilo, odatle se i rodio “off road”, prvo iz potrebe kasnije kao način upoznavanja našeg sjevera i promovisanja turističke ponude koju naš grad posjeduje.\nVremenom su obična turistička vožnja i uobičajene destinacije postale svakodnevnica, pa su vozači pokušavali\nI izazovnijim terenima da se provuku i popnu do određenih mjesta, samim tim su su se unapređivala vozila, što je teži teren vozilo je moralo biti spremnije i tako je nastao off road sport u Bijelom Polju kao i u Crnoj Gori. Par ljudi koji su od starta rukovodeći dio kluba “Off Road team Bijelo Polje” svojim naporom su približili mlađima ovaj vid sporta i uživanja u prirodi i počeo je da se formira veliki i prepoznat klub.\nKlub broji preko 25 vozila i preko 50 članova od kojih je 8 posada aktivnih takmičara u domaćem i regionalnim šampionatima. Adrenalinske vožnje, predivni pejzaži i ljubav prema vozilu i prirodi prevazišle su granice našeg grada pa smo posjećivali i druge planine, gradove, kako je sve to naglo dobijalo na popularnosti počela su i takmičenja u kojima od samog starta bjelopoljski klub drži primat kao najbrojniji i najtrofejniji.\nNakon 10 godina od prve turističko takmičarske manifestacije koja je bila 2011 godine, čeoni ljudi kluba organizovali su internacionalnu trku i safari pod nazivom “Izazov Bjelasice 2021” koju su posjetile brojne posade iz svih djelova regiona, ova manifestacija je ostavila veliki uticaj na sve goste a najave za sledeću godinu pristižu iz svih djelova evrope.


Nagrade za najbolje klubove za traženje posla u BiH - FZZZ\n(Sarajevo, decembar 2013. godine) - U hotelu Crystal u Sarajevu 12.12.2013. godine održana je svečana ceremonija dodjele nagrada za najbolje klubove za traženje posla u BiH za postignute rezultate tokom 2013. godine.\nU konkurenciji 17 klubova dodijeljene su nagrade u nekoliko kategorija: najboljim u Federaciji BiH proglašen je Klub za traženje posla Tuzla sa ostvarenim posredovanjem u zapošljavanju 20 članova i najvećim brojem članova u FBiH – ukupno 89 članova Kluba u periodu od decembra 2012. do oktobra 2013 godine.\nDrugo mjesto u FBiH je zauzeo Klub za traženje posla iz Travnika sa 19 zaposlenih članova i sa najaktivnijim članovima Kluba koji su imali najveći broj zakazanih intervjua kod poslodavaca, te najviše kontakata sa poslodavcima, dok je treće mjesto zauzeo Klub Kalesija sa 16 zaposlenih članova.\nNajbolji klub u Republici Srpskoj je Klub za traženje posla Modriča, sa posredovanjem u zapošljavanju 29 članova u periodu od decembra 2012 do oktobra 2013. Drugo i treće mjesto zauzeli su klubovi Teslić sa 24 zaposlena i sa najaktivniijim članovima, te Srbac sa 23 zaposlene osobe u periodu od decembra 2012. do oktobra 2013.godine, dok je Klub iz Zvornika imao najviše članova u RS, njih 70.\nMjerenje učinaka i nagrađivanje klubova je urađeno na osnovu razvijenog alata za elektronsko izvještavanje, te rang liste klubova koja se nalazi na linku http://www.yep.ba/node/2047.\nProjekat zapošljavanja mladih (YEP) je uspostavio mrežu od 17 klubova za traženje posla u okviru javnih službi za zapošljavanje, koju nastavlja podržavati i razvijati dodatne usluge koje se mogu staviti na raspolaganje mladima u klubovima.\nTokom ceremonije premijerno su prikazani TV klipovi koje je Projekat pripremio u sklopu saradnje sa BHRT i koji će biti emitovani u emisiji ¨Recept za uspjeh¨ u kojoj su prikazane pozitivne priče mladih ljudi koji su korisnici nekih od usluga Projekta.


izvor: agencije foto: 22.11.2017\nBošnjački ratni komandant u Srebrenici Naser Orić izjavio je danas povodom presude Haškog tribunal Ratku Mladiću da "vojskovođa mora odgovarati i pred svojim narodom"\nSARAJEVO - Bošnjački ratni komandant u Srebrenici Naser Orić izjavio je danas povodom presude Haškog tribunal Ratku Mladiću da "vojskovođa mora odgovarati i pred svojim narodom", jer je, kako je kazao, odgovoran za smrt vojnika Vojske RS, koje je lično vodio u smrt.Orić je za sarajevski "Dnevni avaz" rekao da se presude Suda u Hagu moraju poštovati i da ih ne treba komentarisati, ali da dela Mladića najbolje govore o njemu.\nBRAMERC: NIJE PRESUDA ČITAVOM SRPSKOM NARODU\nGlavni tužilac Haškog tribunala Serž Bramerc izjavio je danas, nakon što je sud izrekao doživotnu zatvorsku kaznu Ratku Mladiću, da to nije presuda čitavom srpskom narodu.\nKako je rekao novinarima u Hagu, "Mladićeva krivica je njegova i samo njegova", prenosi AP.\nBramerc je rekao da će proučiti presudu pre nego što se odluči da li da podnese žalbu povodom jedne tačke po kojoj je Mladić oslobođen.\nKOMESAR UN: PRESUDA MLADIĆU VAŽNA POBEDA PRAVDE\nVisoki komesar UN za ljudska prava Zeid Raad al-Husein ocenio je danas da presuda Haškog tribunala bivšem komandatu vojske bosanskih Srba Ratku Mladiću za genocid, zločine protiv čovečnosti i ratne zločine predstavlja "važnu pobedu pravde".\n"Mladić je otelotvorenje zla a krivično gonjenje Mladića je otelotvorenje onoga što čini međunarodnu pravdu", rekao je Husein u saopštenju, prenosi AP.\nOn je dodao da je Mladić predvodio neke od najmračnijih zločina koji se se dogodili u Evropi od Drugog svetskog rata donoseći teror, smrt i uništenje za hiljade žrtava i tugu, tragediju i traumu za još više njih.\n"Današnja presuda predstavlja "upozorenje počiniocima takvih zločina da neće izbeći pravdu bez obzira na to koliko su možda moćni niti koliko to bude trajalo", rekao je Husein.


Vesti online / Scena / Šoubiznis / Sa Bajagom i Harisom u 2019. godinu\nSa Bajagom i Harisom u 2019. godinu\nManifestacija Beogradska zima traje ove godine od 1. decembra do 31. januara, a za doček Nove godine ispred Doma Narodne skupštine nastupiće pevači Saša Kovačević i Haris Džinović, kao i bendovi Bajaga i instruktori i Dejan Petrović Big bend. U noći pred doček, 30. decembra na istom mestu nastupiće Rudimental, SARS, i Stereo MC's, dok će 1. januara na programu od 14 sati biti koncert klasične muzike, a zatim i nastupi Raste, Gramofondžija, Senidah i Disciples. U okviru manifestacije Beogradska zima očekuju se nastupi i Nevernih beba, Lene Kovačević i drugih izvođača.\nMomčilo Bajagić, koji će sa svojim bendom nastupiti u Beogradu 31. decembra rekao je da mu je drago što bend 35 godinu postojanja dočekuje kod kuće.\n- Veoma mi je drago što smo deo programa za doček Nove godine ispred Narodne skupštine, zato što to znači da ćemo 35. jubilarnu godinu Bajage i instruktora dočekati kod kuće. Ova godina bila nam je izuzetno uspešna, imali smo mnogo velikih nastupa, od festivala Egzit i Si dens, preko pulske Arene, pa sve do Beogradske arene koja je, na našu sreću, bila rasprodata - kazao je je Momčilo Bajagić Bajaga.\nOn je dodao da je ovo sjajna prilika za sve on koji nisu uspeli da dođu do karata za koncert u Areni, ali i za sve goste Beograda kojih će, kako veruje, biti mnogo.\n- Svi oni moći će zajedno sa nama da uživaju ispred Narodne skupštine. Sistem ozvučenja biće potpuno isti kao na koncertu u Beogradskoj areni, koji se pokazao odlično i po mišljenu publike.\nPevač Haris Džinović naveo je da Beograd već godinama parira svetskim metropolama u svojoj ponudi, ali da tamo nema ovakvih dočeka.\n- Zato i dolazi toliko stranaca ovde, uskraćeni su za taj merak - rekao je Haris i dodao da će mu nastup na dočeku Nove godine biti velika čast i izazov.\nZamenik gradonačelika Beograda Goran Vesić istakao je da su za 30. decembar, za koji je program uveden poslednjih nekoliko godina kao uvertira za doček, ovoga puta posvećen mlađoj publici.\n- Ove godine prvi put uvodimo i 1. januar. Tada ćemo u dva sata imati koncert klasične muzike gde će natupiti Aleksandar Sedlar, a uveče su planirani koncerti Raste, Gramofondžija i Disciples - kaže Vesić.\nManjifiko i Nele sa Novosađanima\nNovi Sad kao Evropska prestonica mladih i buduća Evropska prestonica kulture u novogodišnjoj noći predstaviće se regionalnim i svetskim muzičkim zvezdama. Na Trgu slobode 31. decembra nastupiće Manjifiko, Nele Karajlić i svetski poznati ruski di džej dvojac Filatov i Karas na centralnom novosadskom Trgu slobode u novogodišnjoj noći 31. decembra. Manjifiko će predstaviti svoje hitove iz filmova "Montevideo, bog te video" i Montevideo, vidimo se!", serije "Senke nad Balkanom", kao i svog poslednjeg albuma "Šarlatan de Balkan", dok će Nele Karajlić posetiocima pružiti energiju sa bine i potpunu zabavu. Organizatori navode da doček ima za cilj slavljenje i promociju novosadske interkulturalnosti. Doček će biti realizovan na teritoriji grada Novog Sada u dva termina, 31. decembar 2018. i 13. januar 2019. godine.\n"Trg bajki" i "Božićno seoce"\nGoran Vesić je istakao da je posebno ponosan što će veći deo programa u ta dva meseca biti namenjen deci, kao što je "Trg bajki" ispred Ustanove kulture "Vuk Karadžić", "Trg otvorenog srca" i "Božićno seoce" ispred Hrama Svetog Save, kao i tradicionalno bogat sadržaj na Trgu Nikole Pašića. Upitan za to koliko novaca će Grad uložiti u dvomesečni program, a koliko će zaraditi Vesić kaže da će se tačni podaci znati kada se sve završi, u februaru.\nŠOUBIZNIS One će biti specijalne gošće na koncertu Maje Berović u Areni\nŠOUBIZNIS Uriah Heep digli Sava centar na noge (FOTO, VIDEO)


S obzirom na to da se radi o Vašem deveru ono što možete da uradite jeste da pokrenete postupak za zaštitu od nasilja u porodici. Prednost ovog postupka je u tome što je naročito hitan, a to znači da se prvo ročište zakazuje u roku od 8 dana od dana kada je tužba primljena u sudu. (član 285.)\nNasiljem u porodici u smislu člana 197. Porodičnog zakona (“Sl. glasnik RS”, br. 18/2005 i 72/2011 – dr. zakon) smatra se ponašanje kojim jedan član porodice ugrožava telseni integritet, duševno zdravlje ili spokojstvo člana porodice.\nPostupak se pokreće tužbom. Tužbu mogu podneti: član porodice prema kome je nasilje izvršeno, njegov zakonski zastupnik, javni tužilac i organ starateljstva. (član 284.) Nadležan je osnovni sud na čijoj teritoriji tuženi ima prebivalište, odnosno boravište ili sud na čijoj teritoriji ima prebivalište, odnosno boravište član porodice prema kome je nasilje izvršeno. (član 283.)\nViše o zaštiti od nasilja u porodici možete pročitati ovde:


Budžet Beograda umanjen za 20 milijardi dinara zbog vanrednog stanja | Nova Ekonomija\nGradsko veće Grada Beograda usvojilo je Odluku o izmenama i dopunama gradskog budžeta za 2020. godinu kojom su projektovani prihodi i rashodi manji za po 20,3 milijarde dinara (oko 172,64 miliona evra), odnosno za 14,1%, objavljeno je na portalu Beoinfo.\nBudžet Beograda sada iznosi 122,8 milijardi dinara, izjavio je zamenik gradonačelnika Goran Vesić, koji je dodao da su gradski čelnici vodili račun da "socijalna davanja, kao i sva davanja kojima se omogućava nesmetano funkcionisanje vitalnih funkcija organa Grada Beograda i našeg komunalnog sistema ostanu netaknuta".\nOn je naveo da je Gradsko veće postupilo u skladu sa proglašenim vanrednim stanjem, uputstvima Vlade Srbije i "činjenicom da je zbog situacije u kojoj se nalazimo smanjena privredna aktivnost".\nSmanjenje prihoda i rashoda, u najvišem iznosu je planirano smanjenjem sredstava koja su bila namenjena dokapitalizaciji, odnosno uvećanjem osnivačkog uloga kod javnih komunalnih preduzeća, kao i za nove kapitalne izdatke, tako da je samo po tim osnovama izvršeno ukupno smanjenje za 16 milijardi dinara.\n"Pored toga, najveće smanjenje sredstava izvršeno je i na ime donacija, dotacija i transfera, koji su umanjeni u iznosu od 2,2 milijarde dinara, a koje se najvećim delom odnosi na sredstva za korisnike čije funkcionisanje je redefinisano, odnosno ograničeno u uslovima vanrednog stanja", rekao je Vesić.\nOn je ponovio da se isplate zaposlenima u komunalnom sistemu Beograd u punom iznosu odvija i u uslovima vanrednog stanja.\n"Kratko rečeno, smanjenje je izvršeno na planiranim investicijama, ali ne u oblasti infrastrukture, već na drugim investicijama koje su bile planirane" rekao je Vesić i dodao da "to ne znači da deo planiranih investicija neće biti realizovan, već da će samo neke investicije biti odložene".\nPrema njegovim rečima, svi radovi koji su započeti će biti završeni, neke investicije biće pomerene za sledeću godinu, neke za kraj tekuće, ali će sve biti realizovane.\nZamenik gradonačelnika je naveo da se još ne može znati kakve će posledice vanredno stanje imati po javne prihode lokalnih samouprava, a da će se verovatno početkom jeseni ocenjivati da li će se budžet još smanjivati ili će se beležiti prihodi na koje sada ne računaju.\nVlada Srbije još traži rešenje za turističke aranžmane\nCene nafte padaju uprkos dogovoru o rekordnom smanjenju proizvodnje


Dan online - Regioni: Prepoznaj ambroziju Â - 2019-07-22\nRegioni NVO „GLASNICI NADE“ ORGANIZOVALA PREDAVANJE ZA POLJOPRIVREDNIKE Â\nSa predavanja Prepoznaj ambroziju Â\nBERANE – U organizaciji NVO „Glasnici nade“, u velikoj sali SO Berane, održan je seminar o korovskoj biljci ambroziji za poljoprivrednike i predstavnike mjesnih zajednica s prostora Berana i Petnjice. Seminar je realizovan u sklopu projekta „Prepoznaj i uništi ambroziju“, koji je finansijski podržan od Ministarstva poljoprivrede i ruralnog razvoja, na ovogodišnjoj raspodjeli sredstava nevladinim organizacijama. Učesnici seminara su imali priliku da se upoznaju s karakteristikama ambrozije (ambrosia artemisiofolia), s njenim uticajem na životnu sredinu i stanovništvo, kao i s mjerama za njeno suzbijanje. U okviru seminara podijeljen je i edukativni materijal u vidu flajera o ambroziji i o tome kako je prepoznati.\n– Edukativni materijal je dijeljen i nekoliko dana ranije na teritoriji opštine Berane, gdje je veliki broj građana informisan o ovoj invazivnoj korovskoj biljki koja je u poslednjih nekoliko godina sve rasprostranjenija u Crnoj Gori. Projekat ima za cilj podizanje svijesti kod gradskog i ruralnog stanovništva o opasnostima koje donosi dalje širenje ove invazivne vrste – istakla je direktorica NVO „Glasnici nade“ Branka Tomašević.


Ovo bi moglo da ubrza otvaranje novog poglavlja sa EU: Analiza strategija nacionalne bezbednosti - Centar za evroatlantske studije - CEAS\nOvo bi moglo da ubrza otvaranje novog poglavlja sa EU: Analiza strategija nacionalne bezbednosti\nObjavio Telegraf 03 septembar 2019 .\nCentar smatra da je predstojeća skupštinska rasprava o tim dokumentima prilika i za potvrdu namere o poboljšanju funkcionisanja parlamenta\nPovodom uporedne analize verzija ta dva strateška dokumenata CEAS u saopštenju izražava nadu da će se sve stranke odgovorno uključiti u proces razmatranja, eventualnih izmena i usvajanja tih važnih strategija, ali i drugih zakonskih i normativnih alata koji iz njih treba da proizađu, usvajanjem u sadašnjem ili novom sazivu parlamenta.\nCEAS uvažava specifičnost trenutka, pre svega zbog dinamike pregovora i mogućeg multidimenzionog kompromisnog sporazuma o formalizaciji odnosa Beograda i Prištine.\nI pored toga CEAS je zabrinut da neke novine u nacrtima strategija mogu biti suviše arbitrarno tumačene i zbog toga izazvati i unutrašnja i spoljnopolitička, a pre svega regionalna nerazumevanja i probleme.\n- Sada je eksplicitno uvedno da će se u okviru očuvanja mira i bezbednosti u regionu i svetu, kao jednom od obrambenih interesa RS, ostvarivati i kroz: "očuvanje RS kao entiteta u sastavu BiH u skladu sa Dejtonskim sporazumom i unapređenje položaja Srba u svetu i regionu" - navodi CEAS.\nU ostalim oblastima, koje nisu menjane, CEAS u potpunosti stoji iza svih ocena i preporuka objavljenih u izveštaju "Kosovo pre svega" u kome se analiziraju: kontekst procesa usvajanja i vrednosno-metodološki sadržaj nacrta nove Strategije nacionalne bezbednosti i njegova uskladenost sa postojecim zakonodavnim okvirom.\nKako se navodi, CEAS je u izveštaju "Kakvu razliku čini godinu dana" uporedno analizirao nacrte novih strategija koje je Vlada usvojila 8. avgusta i poslala parlametu na razmatranje, sa verzijama javno razmatranim tokom proleća 2018.


Posle decenije i po njihovog postojanja, po mnogima, nisu ispunili očekivanja i vrlo mali broj ljudi ima poverenje da drugome da novac na štednju za sigurnost pod stare dane.\nPodaci pokazuju da je krajem prošle godine 75.500 građana uplaćivalo u privatne penzione fondove, a prosečan neto iznos uplate bio je oko 40 evra. Da bi privukli veći broj zainteresovanih fondovi su ponudili poreske olakšice, ali motivacija novih osiguranika je, ipak, izostala. Fiskalni savet je nedavno ocenio da su neophodne korenite promene u ovoj oblasti kako bi procenat zainteresovanih bio veći.\nSeniori u Srbiji su i dalje u većini orijentisani ka državnom penzionom fondu i on im je glavni izvor prihoda. Iako su penzije i dalje prilično niske i više od milion penzionera mesečno živi sa iznosom manjim od 40.000 dinara, retko ko se odlučuje da obezbedi dodatni priliv iz privatnih fondova.\nPetar Tošić ima 49 godina i u privatni fond je počeo da ulaže novac sa 35. U to vreme je postao otac i, kaže, životni prioriteti su mu se drugačije posložili.\n- Shvatio sam da od plate za koju su mi uplaćivani doprinosi i koja će biti osnov za moju penziju ne mogu da očekujem pristojnu starost - priča Petar. - Odlučio sam da deo novca odložim sa strane, a da ne bih došao u situaciju da iz svog "crnog fonda" trošim pare koje sam uštedeo, poverio sam ih jednom privatnom penzionom fondu.\nNEMAJU ZA ŽIVOT, A NE ZA ŠTEDNJU\nKADA su penzioni fondovi u inostranstvu ulagali u berze, dešavali su se veliki lomovi, pa su osiguranici ostajali potpuno bez penzije. Zato je nepoverenje jedan od razloga zbog koga naši ljudi odbijaju da daju novac u privatne fondove. Međutim, treba imati u vidu da mnogi nemaju ni za pristojan život, a ne da odvoje sa strane. Takođe, postoji ogroman rizik jer dobit može da bude negativna, što ne možete da znate, a i veliki deo profitnog kolača se povlači u matične firme u Evropskoj uniji.\nJedan od razloga koji odbija građane na ovakav korak je taj što privatni fondovi imaju previsoke naknade i uglavnom investiraju u državne obveznice, čija je kamata, na primer 2,5 odsto, dok su naknade privatnih penzionih fondova 1,25 odsto. Dakle, privatni penzioni fondovi polovinu tih prihoda, koji bi trebalo da ostvaruju osiguranici, zadržavaju za sebe.\nI dok su u svetu fondovi zamišljeni da investiraju u deonice i svetska tržišta kapitala, gde se očekuje veća dobit, kod nas je sve potpuno drugačije. Primera radi, realni prinosi naših privatnih penzionih fondova prošle godine bili su minus šest odsto, a prinosi američke berze su bili oko 20 procenata.\nProfesor Ekonomskog fakulteta u Beogradu Mihail Arandarenko smatra da nije moglo ni da se očekuje bolje interesovanje zaposlenih za ulaganje u privatne fondove.\n- Objektivno je nevažno da li je ova vrsta penzija zaživela ili ne - smatra profesor. - Prva i osnovna stvar je da ljudi moraju da budu bogatiji kako bi mogli da izdvoje za starost. Privatne penzije nisu ništa drugo nego bezbedna štednja i retko ko samo od tog iznosa može da živi, već su one dopuna za kućni budžet uz postojeću državnu penziju.\nNaš sagovornik naglašava da postoje izvesni podsticaji za firme u vidu poreskih olakšica, ali izgleda da oni nisu imali mnogo efekta.\nprivatni penzioni fond penzioneri penzije\nRHMZ IZDAO UPOZORENJE: U naredna tri dana u Srbiji temperatura i do 36 stepeni\n03. 07. 2022. u 12:27\n15:30 SAHRANJENA SUZANA RAĐEN TODORIĆ: Članovi porodice, brojne kolege i prijatelji na poslednjem ispraćaju poznate novinarke\n15:22 "SAVSKE VATRE" OKUPILE 51 EKIPU IZ REGIONA: Pod sloganom "Siđi do reke" nadmetanje za najbolju riblju čorbu (FOTO)


Dačić: Priča o Vojsci Kosova novi udarac mirovnom procesu\nTanjug 14. septembra 2018. 15:16\nBEOGRAD – Namera Prištine da formira Vojsku Kosova predstavlja još jedan udarac mirovnom procesu, ocenio je danas ministar spoljnih poslova Srbije Ivica Dačić i dodao da to rade one snage koje žele da potkopaju mogućnost iznalaženja trajnog rešenja.\n„Srbija je apsolutno protivi formiranju Vojske Kosova, i naš stav nećemo menjati“, rekao je Dačic novinarima pred put u Berlin, gde će učestovati na skupu „Zapadni Balkan u Evropi- mogućnosti i izazovi“.\nUpitan da li će ta vojska ipak kad tad moći da bude formirana, Dačić je ponovio da nastojanja da se formira ta vojska vode ka ugrožavanju stabilnosti i bezbednosti na Kosovu.\n„To je u suprotnosti sa aktuelnim međunarodnim pravnim poretkom i Rezolucijom 1244 koja vidi Kfor kao jedini oblik oružanog prisustva“, rekao je Dačić i upitao čemu bi služile te snage pored Kfora osim ako se ne bi pripremale za neke eventualne sukobe.\nUpitan da li Srbija trpi pritisak zbog toga, on je rekao postoje različiti pritisci i da se od Srba i Srpske liste očekuje da to prihvate, kao što se vršio pritisak i na predsednika Srbije kada je trebalo prihvatiti Kadrija Veseljija za pregovarača.\n„Kad bih rekao da ne trpimo (pritiske) neko bi rekao da smo oguglali“, rekao je Dačić koji je podsetio da su i oni koji su simpatizeri nezavisnosti Kosova protiv Vojske Kosova i da navode da ceo proces mora da bude u saglasnosti sa Ustavom.\nDačić je dodao da takva promena Ustava ne može imati podršku Srpske liste.\nMinistar je rekao i da svi govore da žele rešenje za pitanje Kosova, a sada kada je dijalog pokrenut u pravcu trajnog rešenja svi se trude da ga opstruišu, kao da su očekivali da će se završiti na priznavanju nezavisnosti od strane Srbije.\n„Sa naše strane to je nemoguće. Ako Srbija ne dobije ništa onda od svega nema ništa“, rekao je Dačić i dodao da će u tom slučaju kosovsko pitanje ostati nerešeno.\nDačić je rekao da od raznih strana čuje da Srbija na severu može da dobije ZSO sa povećanim ovlašćenjima, i da – valjda zato što ima stablinu vlast – tu priču može da „proda“ narodu.\n„Poručujem im da ne pričaju gluposti, od toga nema ništa“, rekao je on i izrazio uverenje da će se broj država koje su priznale nezavinost Kosova smanjivati.\nDačić će u Berlinu prisustvovati svečanosti povodom obeležavanja 20 godina Registorvnog udruženja berlinskih privrednika „Berlinski privredni razgovori“ i učestvovati u diskusiji „Zapadni Balkan u Evropi – mogućnosti izazovi“.


Bertomeu u Podgorici potvrdio loše vesti za košarku u regionu! - Sportske.net\nBertomeu u Podgorici potvrdio loše vesti za košarku u regionu!\nPrvi čovek Evrolige o proširenju, biznis modelima, daljim planovima takmičenja, ali je priznao i da odrednica "fer" nije nešto što je prioritet za njih.\nIznenađenje, još jedan biser napustio Megu, ali ostao u Srbiji!Da li je Partizan spreman za velike stvari u ABA ligi? Dolazi šampion, ''grobari'' će imati veoma važnu ulogu!Milojević: ''Pobeda protiv Krke - prava stvar pred KRK''EK - Rasplet u Partizanovoj grupi, poznati svi četvrtfinalni paroviPodgoričani ponosni, stiže Bertomeu, kakav vetar u leđa iz Evrolige pred derbi sa Partizanom!\nPrvi čovek Evrolige Đordi Bertomeu doputovao je u Podgoricu kao gost Budućnosti. Sastao se i sa predsednikom Crne Gore Milom Đukanovićem, a brojnim medijima je odgovarao na aktuelna pitanja, a odgovorio je i na ono koje ljude verovatno najviše zanima - hoće li se Evroliga širiti i da li će ABA dobiti još jedno mesto.\n"Evroliga će najverovatnije ostati na formatu od 18 timova, makar u narednih pet godina. To je dobar broj, kao balans kvaliteta i teritorijalne distribucije. Takođe to dozvoljava timovima da se uspješno takmiče u državnim prvenstvima. To je vrlo važno za evropski košarkaški ekosistem.\nBajern i Asvel smo uključili jer verujemo da će to popularizovati košarku u dva velika tržišta. Imamo i kontakte sa Parizom i Londonom, da vidimo da li dugoročno mogu biti opcije. Ne verujem da će biti promena u sezonama pred nama.\nJedina promena biće možda mjesto za još jednog predstavnika iz Evrokupa. To je za sad ideja. U suštini mislim da je fer da ako neko osvoji Evrokup, uđe u Evroligu, opstane, da zaslužuje da bude dugoročno tu. Evrokup je opcija i za timove iz regiona da dođu do Evrolige", rekao je Bertomeu novinarima u Podgorici.\nNa dodatno pitanje da odgovori za ABA, on je samo kratko rekao: "Odgovorio sam na to pitanje".\nZatvoreni model Evrolige je nešto što stariji i tradicionalniji ljubitelji sportskih takmičenja teško prihvataju, ali to se neće menjati. Bertomeu je ponovo ponovio da Evroliga nije "samo" takmičenje, kao i da želi da u nju "uvuče" velika tržita Britanije, ali i Pariza.\n"Evroliga je balans između sporta i biznisa, a da biste razumeli taj balans, moram reći da je moja obaveza da Evroligu dovedem na vrhunski nivo. Jasno je da su u odnosu na Evroligu jača takmičenja trenutno Liga šampiona i kontinentalno takmičenje ragbija.\nČak 80 procenata profita Lige šampiona dolazi iz Britanije, Francuske, Španije, Njemačke i Italije. U Britaniji bi bilo pošteno reći da oni trenutno nemaju priliku da se takmiče. Tamo je košarka drugi najpopularniji sport, odnosno odmah je iza fudbala kada se gleda broj ljudi koji se bavi košarkom. To je za nas izazov", rekao je Đordi.\nJoš jedna stvar koja potresa evropsku košarku jeste i sukob Evrolige i FIBA, ali pomirenje izgleda nije na vidiku.\n"FIBA Evropa je u leto 2015. godine prezentovala ponude našim klubovima. I odbijeni su. U Evroligi, klubovi nisu učesnici nego vlasnici. Ako ste nešto kreirali, ako je to vaš proizvod, onda nema smisla to napuštati. Ne znam šta FIBA planira, pred njima su neka nova vremena. Nažalost, desila se smrt prvog čovjeka FIBA Baumana. Iskreno se nadam da ćemo u budućnosti imati bolji odnos i dijalog", rekao je Bertomeu.\nJedno od stalnih pitanja je završnica, odnosno format završnog turnira, koji je mnogo nepravedniji od plej-ofa, ali to se neće u skorije vreme menjati.\n"Pitanje je šta nosi budućnost, ali u srednjem roku ne verujem da ćemo napustiti 'fajnal for'. Eksperimentisali smo sa plej-ofom u jednoj sezoni, bilo je sjajno, ali 'fajnal for' je sjajan u marketinškom aspektu i najbolje privuče navijače. Praćen je u više od 200 zemalja. Suština takmičenja nije da bude fer, nego da bude onakvo kakvo navijači najviše vole. A to je za sada 'fajnal for'", rekao je Bertomeu.\nPrvi čovek Evrolige podsetio se da je Budućnost bila jedan od osnivača tog takmičenja 2000. godine, rekavši da je to bio hrabar potez.\n"Na početku moram istaći da sam zahvalan što je Budućnost jedan od hrabrih klubova koji su osnivali Evroligu 2000. godine. To je tada bila teška odluka, a klub je imao i ima jasnu viziju. Kao što ime kluba kaže i tog imena ste dostojni.\nLično ću zahvaliti Draganu Bokanu i Budućnosti na neverovatnom gostoprimstvu koje mi je ukazano. Imao sam retku čast da budem gost predsednika Crne Gore Đukanovića, što smo razgovarali o košarci i to mi je bilo vrlo interesantno.\nPre više od dvije godine Dragan me zvao na meč Budućnosti, ali iz raznih razloga tek danas smo ostvarili ovu misiju. Važno je reći da sam danas ovdje jer je Budućnost u Evroligi, zahvaljujući velikim naporima kluba prošlog leta.\nNaši standardi su visoki i klub je ispunio naš svaki uslov. Naše službe imaju izuzetnu saradnju sa ljudima iz Budućnosti, komunikacija i saradnja su na izuzetnom nivou. To nam je upravo potrebno. Svaki od napora sa obe strane je značajan. Svi u klubu su jednako važni. To će pomoći klubu da dodatno raste kao organizacija. A klub pomaže Evroligi da pojača uticaj u regionu", rekao je Bertomeu.


Nikolić se izvinio zbog genocida u Bosni i najavio dolazak u Srebrenicu - SandzakHaber.Net , Sandžačke Internet Novine !\nNaslovna Vijesti Nikolić se izvinio zbog genocida u Bosni i najavio dolazak u Srebrenicu\nNikolić se izvinio zbog genocida u Bosni i najavio dolazak u Srebrenicu\nOd HaberNews - 25. Aprila 2013. 0 70 Podeli na Fejsbuku\ntweet Predsednik Srbije Tomislav Nikolić je, u emisiji “Intervju 20” na BHT1, rekao da se izvinjava zbog svih zločina koje su počinili Srbi iz Srbije tokom rata. Nikolić je rekao i mu je žao zbog svih zločina počinjenih nad Bošnjacima i da će doći u Srebrenicu, ali ne 11. jula, već uskoro.\nKako piše Dnevni avaz, Nikolić je, tokom snimanja emisije autoke Sanele Prašović Gadžo, na direktno pitanje hoće li uputiti izvinjenje građanima BiH, rekao da se izvinjava “zbog svih zločina koje su počinili Srbi iz njegove države tokom rata u Bosni i Hercegovini”. Za Srbe iz Republike Srpske predsednik Srbije je rekao da su oni za njega Bosanci, iako neki od njih ne vole da ih tako zovu. Ova emisije će se emitovati 7. maja na RTV BHT1.\ntweet Prethodni tekstSafet Softić – Reis Kavazović i Rijaset će ispitati šta se desilo u IZ u SrbijiSledeći tekstPogledajte kako izgleda novi “Fiat 500XL” HaberNews\tPOVEZANE OBJAVEVIŠE OD AUTORA


Otvoren fond za porodice poginulih u MAX avionima | Avio Press\nU Sjedinjenim Američkim Državama je juče otvoren fond za porodice poginulih na letovima JT610 i ET302. Američki mediji javljaju da je na račun fonda uplaćeno 500 miliona dolara koji će biti podeljeni rodbini 346 žrtava stradalih u Boeingovim MAX avionima. Porodice će moći da podnesu zahtev za kompenzaciju do 15. oktobra nakon čega će svima biti isplaćeno milion i 450 hiljada dolara.\nFond je deo nagodbe vredne 2,5 milijarde dolara koju je Ministarstvo pravde postiglo sa američkim proizvođačem aviona nakon što su tužioci optužili Boeing za prevaru u procesu sertifikacije modela 737 MAX. Pristajući na ovu nagodbu, proizvođač ali i njegov menadžment je izbegao krivično gonjenje.


Postoje brojni načini na koje se kompanije mogu angažovati i sarađivati sa organizacijama kako bi podstakle i podržale stvaranje novih modela koji vode ka inkluzivnom i održivom razvoju društva: podrškom razvoju organizacija koje su efikasnije, brže, praktičnije i fleksibilnije, fokusirane na rešavanje konkretnih problema; podrškom razvoju održivih organizacija, koje komuniciraju svoje rezultate na način koji ih razumeju i građani i kompanije, koje su u stanju da same generišu sredstva, i posebno podrškom razvoju socijalnih preduzeća.\nPodržati održiv i inkluzivan razvoj društva uvođenjem inovativnih međusektorskih modela saradnje.\nUdruživanje kapaciteta, resursa i ekspertize različitih sektora kroz međusektorska partnerstva predstavlja inovativan pristup razvoju, što je praksa koju Forum za odgovorno poslovanje od svog osnivanja promoviše i primenjuje.\nRad na promociji partnerstva odvija sekroz treninge, publikacije, događaje poput Sajma partnerstva i CSR Foruma, ali i kroz pružanje konkretnih alata koji povezuju sektore i olakšavaju uspostavljanje i upravljanje prvenstveno partnerstvima poslovnog i civilnog sektora.


Vesti online / Srpski informativni portal / Vučić: Saterani smo u ćošak\nOn je na vanrednoj konferenciji za novinare rekao da donosi loše vesti i da Albanci ni posle odlaska Johanesa Hana u Prištinu neće ni da čuju za ukidanje taksi.\nKako je rekao, prva loša vest je to što je Priština naglasila da neće ukinuti takse dok Srbija ne prizna nezavisnost Kosova.\n- Druga loša vest je da su Albanci danas najavili formiranje vojske za 14. decembar. Johanes Han je bio nedvosmislen kada su u pitanju takse koje je Priština uvela, oni su rekli da će takse da budu ukinute kad Srbija prizna kosovsku nezavisnost. Srbija neće tako da pregovara. Ono što je problem, šta ćemo 15. decembra ili 15. januara kada nekom od usijanih glava padne na pamet da šalje vojsku na sever Kosova - rekao je Vučić.\n- Ne želim ni da izgovorim reč šta je njihova namera, ali se plašim da sve nas dovode pred svršen čin. Oni to rade da bi proterali srpski živalj sa KiM, da bi njihova čizma zauzela sever Kosova. To sam rekao na početku i to ponavljam danas - rekao je Vučić.\n- Oni će u tome imati javno protivljenje mnogih, ali suštinski skrivanje pogleda i ćutanje, i čekanje da se to desi, a da Srbiji budu vezane ruke. Mi smo saterani u ćošak, nemamo više ni izbora. Ostaje nam da se borimo za mir, da objašnjavamo svima u svetu šta je cilj Albanaca i da budemo uz svoj narod - poručio je Vučić.


Egzit R:Evolucija oborila sve rekorde: 200.000 posetilaca za pet dana - Kragujevac online - Sve o gradu na jednom mestu\nTrenutno se nalazite na strani: Moj grad Dešavanja Festivali Egzit R:Evolucija oborila sve rekorde: 200.000 posetilaca za pet dana\nEgzit R:Evolucija oborila sve rekorde: 200.000 posetilaca za pet dana\nOvogodišnje izdanje Egzit festivala ostaće upamćeno kao najuspešnije. Ostvarena je poseta od oko 200.000 ljudi, što je porast od čak 40 odsto u odnosu na prošlu godinu. Uz nastup SiLo Grina i žurki zagrevanja, poseta prelazi i preko 250.000.\nGlavni utisak koji je obeležio Egzit 2013, pored ekskluzivnih nastupa na festivalskim binama, jesu srećni, nasmejani ljudi i neverovatna količina pozitivne energije koja je obuzela posetioce, ali i izvođače i medije koji su u superlativima govorili o jedinstvenoj atmosferi koja je vladala na tvrđavi.\nDušan Kovačević, predsednik Upravnog odbora Egzit festivala izjavio je:\n- Egzit 2013 doživeo je uspeh iznad očekivanja. Sa svih strana dobijamo veoma pozitivne kritike i svi, izvođači, mediji i publika, su jedinstveni u stavu da smo prisustvovali jednom od najboljih izdanja festivala do sada. Posebno smo ponosni na činjenicu da je lajt motiv festivala bila sreća i osmeh na licima ljudi, što je od Petrovaradinske tvrđave napravilo svojevrsnu oazu pozitivne energije i probuđenog optimizma.\nMejn stejdž je ove godine bio obeležen prisustvom pet ikona alternativne kulture - Snup Dog je doživeo sopstvenu revoluciju i doneo sa sobom pravu količinu reperske ulične samosvesti, The Prodigy su napravili najžešću svirku do sada i po ko zna koji put podsetili da su jedinstvena elektro-pank pojava, Tom Jork i Fli su kao Atoms for Peace održali nezaboravni koncert o kome će se još dugo pričati, dok je Nik Kejv sa The Bad Seeds podsetio na svoje početke i prve, mnogima najdraže albume.\nAko na sve ovo dodamo legendarnog Najla Rodžersa i Chic, koji nam je na otvaranju festivala održao lekciju iz istorije plesne muzike, dobijamo pet dana vrhunske pop umetnosti koja se dešavala u našem dvorištu.\nDens arena je ove godine privukla rekordan broj fanova elektronske muzike, te je od samog otvaranja i nezaboravnog šoua koji je priredio Fetboj Slim, atmosfera bivala sve usijanija.\nDžef Mils i Pan-Pot su zaveli publiku beskompromisnim tehno setovima, a posebna priča je bio nastup najpoznatijeg dižeja na svetu, Davida Gete.\nObeležen specijalnom produkcijom i efektima, muzički miks kojim se predstavio činili su njegovi hitovi koji su redom dominirali svetskim top listama i najnoviji trendovi na elektronskoj muzičkoj sceni.\nOgromno interesovanje za njegov nastup rezultiralo je obaranjem rekorda posećenosti Dens arene, pa je oko 25.000 ljudi neumorno pratilo njegov tempo.\nIstog dana nastupio je i Stiv Anđelo, a čast da zatvore program imali su švedski superstar Erik Pridz i čuveni Dubfire, koji su publiku držali na plesnom podijumu do kasnih jutarnjih časova potvrdivši status Dens arene kao jedne od najboljih diskoteka pod otvorenim nebom na svetu.\nFjužn bina ugostila je najveće regionalne i domaće bendove, uz pojačanje koje su činili Dilajla i Prong.\nAna Popović, jedna od najboljih bluz gitaristkinja sveta oduševila je publiku, koja je po brojnosti oborila rekord Fjužn stejdža tokom koncerta grupe Dubioza Kolektiv.\nVan Gogh su svirali nošeni horskim pevanjem fanova, a Bad Copy su dokazali da su opravdano svrstani u usku grupu najpopuarnijih rep sastava na ovim prostorima.\nI ostale festivalske bine, koje odlikuje muzička šarolikost, imale su brojnu publiku sve do ranih jutarnjih sati.\nFestival je obeležila i saradnja sa UKF i X-bass program na glavnoj bini, koji je predstavio vodeće svetske izvođače drum and bass i dubstep muzičkog pravca.\nOvogodišnje izdanje Egzita ponudilo je publici mnogo više od samo muzičkog programa, otvarajući brojne teme od izuzetnog društvenog značaja. Na dan otvaranja festivala i rođendana Nikole Tesle, pokrenuta je inicijativa za rebrendiranje Srbije na konferenciji o nacionalnom brendiranju na kome su učestvovali vodeći svetski eksperti u ovoj oblasti.\nPotpisan je sporazum o saradnji Fakulteta tehničkih nauka novosadskog Univerziteta i Egzita, koji ima za cilj promociju važnosti kulture, nauke i obrazovanja među mladima i u društvu uopšte.\nOdato je priznanje jednom od najvećih naučnika i pronalazača u istoriji, briljantnom Nikoli Tesli, čije ime je ponela glavna bina, ali i Teslino ćoše, koncipirano po uzoru na čuveni Tesla Corner u Njujorku, u okviru koga su posetoci imali mogućnost interaktivnog učešća u raznim eksperimentima i ogledima.\nRealizovana je i vodeća evropska eko-konferencija u saradnji sa evropskom festivalskom asocijacijom. Veliki broj društveno odgovornih akcija osmišljen je tokom festivala, a rezultate njihove primene videće se tokom sledećeg izdanja EXITa.\nTokom narednih meseci sabiraće se utisci, odbrojavajući dane koji nas dele do nastavka revolucije i narednog festivalskog izdanja.\nNajveća poseta u istoriji festivala - oko 200.000.\nZa vreme nastupa The Prodigy, oboren je rekord posete glavnoj bini festivala sa oko 40.000 ljudi i gužvom koja se prostirala skroz do gornjeg grada tvrđave.\nOboren je rekord posete Dens areni, sa oko 25.000 prisutnih za vreme nastupa Davida Gete, dok je Dubioza Kolektiv oborila rekord posete na Fjužn bini.\nProdato je i najviše jednodnevnih ulaznica u istoriji festivala, a ostvarena je i rekordna brzina ulaska na isti, jer je preko 300 ljudi u minuti prolazilo kapije tvrđave.


Titulu najbezbednijih automobila poneli Volkswagen, Volvo, Opel i Subaru modeli – Auto Moto Vesti – Polovni automobili Srbija\nSvetski poznata agencija Euro NCAP je za najbezbednije nove automobile u Evropi u prošloj godini, među skoro 70 testiranih vozila, proglasila modele proizvođača Volvo, Volkswagen, Opel i Subaru.\nEuro NCAP (European New Car Assessment Programme) je nezavisna evropska organizacija za zaštitu potrošača sa sedištem u Briselu, osnovana 1997. godine, koja već 20 godina testira automobile izabrane po metodi slučajnog uzorka iz prodajnih salona širom Evrope.\nOvaj evropski program na osnovu izabranih kriterijuma vozilima dodeljuje bodove ili zvezdice, a složenim sigurnosnim procedurama su obuhvaćeni automobili sa bezbednosnom opremom standardnih paketa.\nTestiranje svakog automobila se obavlja u četiri kategorije: bezbednost vozača i odraslih putnika na prednjim sedištima, bezbednost dece na zadnjim sedištima, bezbednost pešaka i sigurnosni sistemi za pomoć pri vožnji.\nPrema poslednjoj objavljenoj listi Euro NCAP-a, za ukupno najbolje vozilo po kriterijumima bezbednosti, kao i u svojoj SUV klasi, proglašen je Volvo XC 60, dok se čak tri modela marke Volkswagen mogu podičiti titulom najboljeg u svojim kategorijama – Polo u supermini klasi, T-Roc kao mali SUV i Arteon među luksuznim sedanima (poslovne limuzine).\nU kategoriji krosovera ili malog MPV-a pobednik je Opel Crossland X, a modeli Subaru XV i Subaru Impreza su u pogledu bezbednosti “porazili konkurenciju” u kategoriji malih porodičnih auta.\nNa pomenutom testiranju najgore je prošao Fiat Grande Punto koji je sa nula bodova odneo nimalo laskavu titulu nanebezbednijeg automobila, dok ga u stopu prati model Ford Mustang koji je zaslužio samo dve zvezdice.\nKompletna Euro NCAP top lista najsigurnijih automobila izgleda ovako:\nGeneralno najbolji automobil po pitanju bezbednosti: Volvo XC 60\nPoslovna limuzina: Volkswagen Arteon\nMali off-road automobil: Volkswagen T-Roc\nMali gradski automobil: Volkswagen Polo\nMali MPV: Opel Crossland X\nMali porodični automobil: Subaru XV i Subaru Impreza\nSve u svemu, pošto je većini vlasnika četvorotočkaša bezbednost vožnje svakako u samom vrhu prioriteta pri kupovini automobila, ovakvi izveštaji mogu biti od velike pomoći pri izboru nekog budućeg modela.\nPogledajte i kratak video prilog o Euro NCAP testiranju bezbednosti automobila:\n← Opel Crossland X – praktičan i funkcionalan gradski krosover Mitsubishi Eclipse Cross – novi japanski adut za evropsko tržište →


Srbija i EU potpisale novi sporazum o pomoći vredan 138,55 miliona evra - Radio Luna\nSrbija i EU potpisale novi sporazum o pomoći vredan 138,55 miliona evra\nKonkurentnost i inovacije: Najveći deo paketa pomoći (76,5 miliona evra) biće usmeren na sektor privrede. On obuhvata podršku za unapređenje poslovnog ambijenta, podršku za povećanje kapaciteta malih i srednjih preduzeća za razvoj inovacija; i pružanje značajne podrške od preko 30 miliona evra Fondu za nauku. Očekuje se da realizacijom ovih sredstava bude unapređen način na koji mala i srednja preduzeća rastu i takmiče se na tržištu; generisana radna mesta u oblasti savremenih tehnologija i inovacija; povećan naučno-istraživački potencijal; kao i da se podrži tranzicija srpske privrede na ekonomiju koju karakteriše visokokvalifikovana radna snaga.\nOstale oblasti obuhvataju podršku za učešće u programima EU poput naučnog programa Horizont 2020 ili obrazovnog programa Erazmus+. Podrška za otklanjanje posledica prirodnih katastrofa poput poplava je takođe obuhvaćena paketom pomoći koji je danas potpisan.\nPodsetimo Evropska unija je najvažniji partner Srbije: njen najveći donator (preko 2,5 milijarde evra bespovratnih sredstava u poslednjih 10 godina), najveći trgovinskih partner (65% ukupne trgovinske razmene) i najveći investitor (70% ukupnih stranih direktnih investicija).\nPredavanje i pokloni za traktoriste


Veći broj predstavnika privatnog i javnog sektora, te organizacija koje podržavaju razvoj domaće ekonomije prisustovao je informativno-promotivnom događaju, gdje su imali priliku da se upoznaju sa načinima za dodjelu bespovratnih sredstava za podršku firmama, farmerima i poduzetnicima. Događaj je održan u Doboju, a organizovan u sklopu zajedničkog projekta Evropske unije, SR Njemačke te međunarodnih organizacija GIZ, UNDP i ILO.\nOvaj događaj, ali i svi ostali ujedno su i prilika da čuju dobra iskustva učesnika o tekućim EU projektima (EU ProLocal, EU LID i EU LEP), te da se odgovori na pitanja u vezi predstojećih javnih Poziva za dodjelu bespovratnih sredstava.\nEU4Business je projekat koji podržava razvoj privatnog sektora u Bosni i Hercegovini, a događaj u Doboju je jedan od šest informativno-promotivnih događaja koji će biti organizovani širom BiH u oktobru ove godine. Direktni korisnici finansijske podrške su domaće kompanije, farmeri/poljoprivrednici i poduzetnici. Također, projekat doprinosi reformskim procesima u BiH te stvaranju boljeg poslovnog okruženja.


Marek Hamšik - Blic Sport\nFudbaler kineskog Dalijana Marek Hamšik dugo godina bio je član Napolija, a poslednjih sezona i kapiten tima.\nŠAMAR NAPOLIJU OD HAMŠIKA "Zašto sam otišao? Zato što NISMO IMALI šanse protiv Juventusa u trci za titulom!"\nMarek Hamšik je posle 12 godina napustio Napoli i otisnuo se u Kinu, u ekipu Dalijana. Slovak je mesecima unazad isticao nezadovoljstvo zbog stanja u ekipi, najpre jer je titula bila miljama daleko, kao što je i sam potvrdio.\nHAMŠIK SE IZVINIO NAPOLIJU Emotivan oproštaj Slovaka nakon odlaska iz voljenog kluba\nJednoj velikoj eri je došao kraj. Legenda Napolija Merk Hamšik posle 12 godina napustio je taj klub i prešao u kineski Dalijan Jifang. Vrednost transfera je iznosila 20 miliona evra, a on će zaraditi 27 miliona za tri sezone.\nSADA JE STVARNO KRAJ Kapiten napustio Napoli i preselio se u Kinu\nKapiten Napolija Marek Hamšik napustio je klub sa "San Paola" posle 12 godina i potpisao je ugovor sa Dalijenom.\nNAPOLI - ZVEZDA Hamšik: Uradili smo ono što je trebalo, sada to moramo da ponovimo u Liverpulu\nFudbaleri Crvene zvezde poraženi su od Napolija sa 3:1 na "San Paolo" u petom kolu C grupe Lige šampiona. Kapiten domaćih Marek Hamšik rekao je da je zadovoljan pobedom, ali najvažnije je ono što njega i saigrače očekuje na "Enfildu".\n"NISMO OČEKIVALI DA ZVEZDA POBEDI LIVERPUL" Napolitanci oprezni pred nastavak Lige šampiona: Meč sa crveno-belima je ključan!\nCrvena zvezda je pobedom nad Liverpulom od 2:0 potpuno zakuvala situaciju u grupi C Lige šampiona, pa dva kola pre kraja takmičenja sve ekipe imaju šansu da se domognu osmine finala.\nSERIJA A Napoli ne da vrh, Mertens i Hamšik pogodili za trijumf nad Beneventom\nFudbaleri Juventusa su nakratko, posle pobede nad Udinezeom (7:0), preuzeli tron u Seriji A, ali se Napoli brzo vratio na prvo mesto. Tim iz Napulja je slavio na gostovanju Beneventu sa 2:0, pa ponovo ima bod više od "stare dame".\nSERIJA A Napoli jesenji šampion Italije, Hamšik doneo trijumf protiv Krotonea\nFudbaleri Napolija prvi su kroz cilj prošli na kraju jesenje polusezone u Seriji A. Tim sa "San Paola" je u 19. kolu slavio na gostovanju Krotoneu (1:0), a odlučujući gol je postigao Marek Hamšik.\nFudbaleri Intera su doživeli novi poraz, pošto su izgubili kao gosti od Sasuola sa 1:0, dok se Napoli učvrstio na vrhu tabele Serije A pobedom 3:2 nad Sampdorijom u 18. kolu.\nNAPOLI ŽELI SKUDETO Hamšik: Juventus nije nedostižan, oborićemo i Maradonin rekord\nKapiten Napolija Marek Hamšik istakao je da je Juventus pobednička ekipa, ali da je njegov tim veoma blizu ili na sličnom nivou sa šampionom Italije.\nŽELI DA BUDE NAJVEĆI Hamšik: Hoću da prestignem Maradonu\nŠAMPIONSKA TRKA Napoli ukočio Juve i odigrao za Romu, Hamšik juri Maradonu /VIDEO/\nFudbaleri Napolija zaustavili su Juventus i odigrali 1:1 sa italijanskim šampionom u 30. kolu Serije A, pa je borba za titulu koliko-toliko otvorena.\nODBIO JUVENTUS, INTER, MILAN... Hamšik: Za mene postoji samo jedan klub - Napoli\nSlovački fudbaler Marek Hamšik rekao je da u Italiji za njega postoji samo Napoli i otkrio da je odbio ponude Juventusa, Intera i Milana.\nNIJE KAO IGUAIN Hamšik veran Napoliju\nZa razliku od Gonzala Iguaina, koji je otišao u Juventus, slovački fudbaler Marek Hamšik rekao je da ostaje u Napoliju i da je zadovoljan tim izborom.\nHamšik: Šteta što smo ispali, ali ponosni smo na ono što smo postigli\nFudbalski reprezentativac Slovačke Marek Hamšik rekao je da žali zbog propuštenih šansi i današnje eliminacije sa Evropskog prvenstva od Nemačke.\nHamšik: Borićemo se za titulu do kraja\nFudbaler Napolija Marek Hamšik veruje da njegova ekipa može da osvoji titulu prvaka Italije.\nHamšik stigao Škrtela po broju trofeja za najboljeg fudbalera Slovačke\nFudbaler Napolija Marek Hamšik po četvrti put izabran je za najboljeg igrača Slovačke.\nTohir: Želim Hamšika u Interu, napravićemo tim koji će osvajati trofeje\nPredsednik fudbalskog kluba Inter Erik Tohir rekao je da je zainteresovan da u narednom prelaznom roku dovede igrača Napolija Mareka Hamšika.\nDe Laurentis: Hamšik nije na prodaju, postao je pravi Napolitanac\nPredsedink fudbalskog kluba Napoli Aurelio De Laurentis rekao je da slovački fudbaler Marek Hamšik nije na prodaju.


Kome još treba luksuzna jahta - Lux Life luksuzni portal\nKome još treba luksuzna jahta\nKokomo Ailand koncept je nešto što će biti privlačno svima onima koji žele da uživaju na sred mora, u potpunom luksuzu…\nU pitanju je koncept koji prevazilazi luksuzne jahte i koji se svojom snagom može pomeriti na bilo koje mesto koje vi poželite. Dizajneri iz Migaloo Private Sumersible Yachts su dizajnirali ovo polu-podvodno ostrvo. Sa visinom od 117 metara i dužinom od 78 metara, neće vam nedostajati prostora na Kokomo konceptu. Prve slike, odnosno 3D modeli predstavljaju nam palubu sa baštom, gde imate mogućnost al-fresco obedovanja, džungla palubu sa vodopadom, palmama i botaničkom baštom.\nVlasnici ovog koncepta imaće prilike da uživaju sa penthaus palube, koja se nalazi na visini 80 metara iznad vode, koja ima dva lifta i đakuzi sa staklenim dnom. U sklopu ovog projekta je i heliodrom, tako da se možete brzo prebaciti sa jednog mesta do drugog, a u planu je i konstrukcija spa palube.\nŠto se tiče zabave pod vodom, tu je podvodna trpezarija, prostor za hranjenje ajkula i bioskop sa laserskim displejima. Kome još treba luksuzna jahta, kada može imati svoje privatno ostrvo!


Šta su moluske bradavice i kod koga se najčesce javljaju? Moluske ili Molluscum contagiosum je virusno, zarazno oboljenje koje se najčešće javlja kod dece uzrasta od 3 meseca do 16 godina, a kod odraslih osoba predstavlja seksualno prenosivo oboljenje. Šta je uzročnik i kako se prenosi? Izazivač je virus, iz grupe Poxvirusa koji se prenosi putem direktnog kontakta ili putem vode u bazenima. Kod odraslih osoba se oboljenje najčešće prenosi seksualnim putem. Oboljenje se često viđa i kod osoba ...


PUTIN JE REKAO SVOJE: Da li je Vašington išta naučio od ruske intervencije u Siriji? | Vestinet.rs\nPočetna TEMA DANA\tPUTIN JE REKAO SVOJE: Da li je Vašington išta naučio od ruske intervencije u Siriji?\nPUTIN JE REKAO SVOJE: Da li je Vašington išta naučio od ruske intervencije u Siriji?\nNiko u Vašingtonu danas ne veruje da su sirijski džihadisti u stanju da pobede združene rusko-sirijske snage.\nKako se situacija na terenu u Siriji svakodnevno menja, zapadni mediji očajnički pokušavaju da objasne zašto je Rusija uspela u ratu protiv ISIS, tamo gde su propali pokušaji saveza koji predvode SAD.Francuski L Figaro piše da je Vladimir Putin jedini bio spreman da ustane i suprotstavi se terorizmu, dok su svi ostali trčali u zaklon, sa parolom „svako za sebe“.\nPutin je imao jasan koncept ko su mu neprijatelji i kako treba da se bori. Da nije uspeo da spase Asada, kada je to bilo najpotrebnije, verske manjine Sirije – hrišćani, jezidi, šiiti i drugi bi bile potpuno zbrisane. Bez ruskih aviona, Palmira nikada ne bi bila ponovo slobodna.\nFigaro je uveren da je odlučno protivljenje koje su Rusi pokazali terorizmu Rusiji donelo slavu i pokazalo da je ona ostala verna svojim čuvenim vojnim i diplomatskim temeljima.\nRanije je isti list primetio da postoji drastična razlika između dejstava ruskih i sirijskih trupa koje deluju zajedno u borbi protiv terorizma, i neuspešnih pokušaja SAD u Siriji i Iraku.\nBivši američki ambasador Čas Frimen je tom listu rekao da su Rusi primenili sjajan strateški plan.\nDok Amerikanci pokušavaju da ubede svet da oni i dalje mogu da se efikasno bore protiv ISIS, američki državni sekretar Džon Keri nije uspeo da natera Rusiju da se odrekne Asada, što je od početka bio glavni cilj SAD.\n„Za razliku od većine pripadnika američkih specijalnih snaga, koji iza linije fronta trenutno savetuju iračke i sirijske pobunjenike na nivou bataljona i brigada, ruske specijalne snage su na taktičkom nivou učestvovale u borbenim dejstvima, zajedno sa sirijskim trupama.\nPrisustvo ruskih specijalnih snaga i savetnika na liniji fronta je, zauzvrat, pomoglo da se sirijska vojska i njeni saveznici učvrste svoj položaj i ostvare teritorijalne dobitke širom zemlje“.\nDejli Bist ističe da ruski vazdušni udari mogu poslužiti kao dokaz privrženosti Rusije borbi protiv ISIS. Ovaj medij navodi da nema sumnje da je rusko učešće u Siriji preokrenulo tok događaja, a da je pobeda omogućila Rusiji da se prikaže kao branilac civilizacije nad varvarstvom.\nNacionalni interes da ide čak i dalje i priznaje: „Ruska intervencija je pomogla da se tok rata preokrene u korist Asada, a u diplomatskoj areni mnogo doprinela da se potkopa spoljna politika SAD“.\nMeđutim, uticajni kanadski antiglobalistički portal Global Research napomenjuje da Zapad selektivno pristupa izveštavanju iz sirijskog sukoba i borbi protiv Islamske države, na svakom koraku pokušavajući da umanji ulogu ruskih vojnih snaga, i da bi zapadni mediji na sva zvona slavili da su pobedu odneli sirijski pobunjenici, ma koliko brutalni oni bili.\n„Divan mali rat Vladimira Putina u Siriji nije bio bez problema. Ipak, gospodinu Putinu je trebalo samo šest meseci da pokaže svetu da umereno vojno učešće može da odlučno promeni ravnotežu moći, i da se neće svaka intervencija na Bliskom istoku zaglaviti u blatu.\nŠteta što je sve to bilo izvedeno u svrhu jačanja dve diktature-u Rusiji i Siriji“, piše Vol strit džurnal.\nOvaj dnevnik dalje piše: „Dakle, šta treba SAD da učine u Siriji? Ovo je ideja: Odustati od unitarne države, podržati kurdsku autonomiju u severnoj Siriji i jednu alavitsku državu oko Latakije, koju podržava Rusija, uz uslov da Asad mora da ide.\nUništiti ISIS i druge sunitske džihadističke grupe kombinovanjem masivne američke vazdušne podrške sa koalicijom saudijske, egipatske i jordanske vojske“.\nNasuprot ovim napisima, tajni planovi Bele kuće i CIA-e za korišćenje ISIS i drugih terorista za rušenje vlade u Damasku i eliminaciju predsednika Asada iz sirijske politike izgledaju veoma nepošteno.\nOvaj plan, zajedno sa velikim brojem sličnih, je pažljivo opisan u knjizi koja je išla u prodaju pre nekoliko dana, pod naslovom, „Left of Boom.\n“ Nju je napisao bivši operativac CIA koji je direktno učestvovao u velikom broju sličnih „operacija“ u Avganistanu, Pakistanu i Siriji – Doug Lauk.\nBela kuća je 2012 imala planove za prisvajanje dela Sirije i njegovo korišćenje za napade protiv vlade u Damasku.\nMeđutim, 2015. godine ova strategija je proširena još dalje kroz publikaciju Instituta Brukings, koju je izradio Michael E. O’Hanlon pod naslovom – „Dekonstruisanje Sirije: Nova strategija za američki najbeznadežniji rat.“\nOvaj članak navodi da je jedina šansa za Vašington da postigne iole zadovoljavajući rezultat u Siriji stvaranje konfederacije nekoliko autonomnih regiona.\nOvaj plan koji je odobrila Obamina administracija ukazuje da bi Bela kuća trebalo da nastavi da se zalaže za zbacivanje predsednika Sirije.\nMeđutim, postoji mali problem sa tim planom, jer ni jedna osoba u Vašingtonu danas ne veruje da će džihadisti biti u stanju da pobede zajedničke rusko-sirijske snage, koje ih postepeno potiskuju u celoj Siriji.\nMožda je zato krajnje vreme za Belu kuću da stavi tačku na svoju dosadašnju politiku na Bliskom istoku.\nUmesto osmišljavanja lukavih planova protiv Rusije, SAD mogao da konačno mogle da počnu stvarnu borbu protiv ISIS u Iraku i Siriji da bi se svet zaštitio od ove „crne kuge 21. veka“.\n(New eastern outlook – priredio M. Đorđević/Kurir))\nKosovo, Republika Srpska i Venecuela otkrivaju kakve skrivene i mračne tajne ima Amerika!\nAMERIČKA AMBASADA DOBILA IZ VAŠINGTONA NALOG DA NE NAPUŠTA VENECUELU!\nŠOK ZA ŠOKOM: Svekar pevačice pao na poligrafu, pevačica ubijena u kući a onda…


Spektakl u Kozincima kod Gradiške: Stiže Crvena Zvezda\n746\tObjavljeno 16 septembar 2018 Autor: Zoran Kalinac, Bojan Trgić\nSlavni beogradski klub Crvena Zvezda će u ponedjeljak 17. septembra posjetiti FK "Bratstvo" iz Kozinaca kod Gradiške i sa bratskim crveno-bijelim klubom odigrati prijateljsku utakmicu. To su nam potvrdili u upravi Bratstva.\nUtakmica između veterana FK Crvena zvezda i FK Bratstvo igra se 17.09.2018.god. sa početkom od 16 časova i 30 minuta na stadionu u Kozincima.\nU prodaji su i ulaznice za ovaj prijateljski meč po cijeni od 30 KM. U cijenu karte je obezbjeđeno prisustvo revijalnoj utakmici veterana, večera, neograničena konzumacija pića i druženje sa veteranima ‘’Zvezde’’ od 19 časova u restoranu Taxi-Bar.\nUlaznice možete naručiti putem zvanične FB stranice kluba iz Kozinaca ili na broj telefona +38765337950.\nU upravi FK "Bratstvo" Kozinci poručuju da je broj ulaznica ograničen i ističu da postoji dugogodišnja saradnja ova dva kluba i da su ovakvim jednim susretom htjeli da učvrste prijateljstvo i saradnju, poručuje član uprave i veliki navijač Crvene Zvezde Dragan Drinić.\n"Sve se dogodilo prije nekoliko mjeseci, kada sam kontaktirao njihovog sekretara Branimira Kantara s kojim sam dogovorio i utakmicu i naše gostovanje na stadionu Rajko Mitić prilikom Zvezdine proslave titule. Tada su nam rekli da bi trebali doći Miloš Šestić, Zdravko Borovnica, Vladimir Pterović-Pižon, Stanislav Karasi, Jovan Kule Aćimović, Marjan Marković i drugi."\nI predsjednik FK "Bratstvo" Igor Pavić ističe da će ova utakmica biti prijateljski susret dva crveno-bijela kluba i da su iz uprave Crvene Zvezde odmah pristali na utakmicu.\n"Često smo i mi u Beogradu na utakmicama Zvezde i zaista mi je drago da ćemo ovoga puta mi biti domaćini. Pozivam sve Gradiščane ali i ljude iz okruženja koji vole fudbal da budu s nama 17. septemba u 16 časova, kako bi omasovili ovaj izuzetan događaj ne samo za naše Kozince, nego i za cijelu Gradišku opštinu."


“Na ta dugovanja obračunavaju se kamate i ona rastu, ali ćemo do kraja godine naći model kako da riješimo taj dug da bi on iduće godine bio isknjižen”, rekla je Vidovićeva za “Glas Srpske”.\n“Javni sektor više duguje, dok je privatni sektor ažurniji u plađanju obaveza, ali izdvaja mnogo manje novca po tom osnovu nego javni”, rekla je Vidovićeva.\n“Samo pet najvećih dužnika duguje Srpskoj 124,17 miliona KM, a kontrolama obavljenim ove godine otkriveno je da poreski obveznici nisu prijavili 25,4 miliona KM obaveza”, istakla je Vidovićeva.\n“Prioritet je i unapređenje kontrola s ciljem suzbijanja sive ekonomije, te podizanje poreskog morala, odnosno edukovanje mladih da bismo kod njih razvili svijest šta znači plaćanje poreza i kako se to manifestuje na kvalitet života”, poručila je Vidovićeva. Srna\nTagovi: dugovanjakamateporeska uprava rstroskovivaznoo


Prasad skuplja u RS nego u Njemačkoj - Leutar.net\n8. decembra 2020. LEUTAR Svijet, Republika Srpska, Vijesti 0\nDok prasići od 25 kg u Srpskoj koštaju i do tri KM po kilogramu žive vage, u Njemačkoj, gdje je kupovna moć neuporedivo veća, za kilogram je potrebno izdvojiti manje od dvije KM.\n„Novonastala situacija puno je oborila cijene i dovela do nerentabilnosti domaće proizvodnje. Stvorila je viškove i onemogućila dalju proizvodnju te dovela seljaka do ogromnih gubitaka i upitan je dalji nastavak proizvodnje“, izjavio je Maljčić za „Nezavisne“.\n„S obzirom na to da su i osnovne životne namirnice poskupjele, odmah za tim ide i poskupljenje mesa, pogotovo sada, u vremenu kada ljudi nabavljaju zimnicu i kada ide svinjokolj. Proizvođači mesa se žale zbog povećanog uvoza iz stranih zemalja, a nemaju način da se bore sa uvoznim mesom, koje se nabavlja po nižim cijenama“, izjavila je za „Nezavisne“ Nedeljka Neška Ilijić, izvršna direktorica Udruženja građana „Oaza“ Trebinje.\n„Ništa nije srazmjerno kupovnoj moći i potrošačkoj korpi građana BiH, pogotovo u zadnje vrijeme“, dodaje Ilijićeva.\n„S obzirom na to da je u ovoj godini došlo do poremećaja na tržištu izazvanog pandemijom virusa korona, te da je došlo do smanjenja potrošnje, kako junećeg tako i svinjskog mesa, Ministarstvo poljoprivrede, šumarstva i vodoprivrede RS kreiralo je mjeru interventnog otkupa tovne junadi i svinja, za šta je Vlada RS iz Kompenzacionog fonda RS izdvojila 3.000.000 KM“, podsjeća Sladojević.


Zabrana vrsenja arbotusa i po privatnim i drzavnim klinikama - Peticije.online\nAbortus je nazalost danas legalno ubistvo!!!\nZar cemo dozvoliti da se to nastavi naravno da necemo!!!\nStop ubicama dece jer fetus je zivo bice dete covek bit jedinka!!!\nAko zena zeli izvrsiti arbotus to treba da je odgovore lekari da je to ravno ubistvu i uzimanje necijeg zivota!!!\nZato pomozite da se ovo zlo koje se siri poput virusa zaustavi i ne dozvoli da se vrsi kod nas!!!\nHajde da za svagda se resimo legitimnog ubistva!!!\nStevan Nikolic Kontaktirajte autora peticije\nPotpisivanjem, ovlašćujem Stevan Nikolic da preda moj potpis onima koji imaju moć odlučivanja po ovom pitanju.